Estonija bira predstavnika 16. februara. Nema više litvanskog maratona | ESC Serbia | Evrovizija.rs\nU ovom „evrovizijskom potpuriju“ je centar pažnje usmeren ka Estoniji koja je odlučila da napravi revolucionarne promene u svom festivalu Eesti Laul. Takođe, i Litvanci su odlučili da skrate celokupan proces nacionalnog izbora, a ništa manje bitni nisu ni Šveđani, Maltežani i Italijani. Opširnije o svemu tome čitajte u narednim redovima.\nVelike promene u koncepciji Eesti Laula\nPoznati kompozitor Tomi Rahula je ove sezone od Marta Normeta preuzeo poziciju umetničkog direktora estonskog izbornog festivala Eesti Laul, a kao što se i očekivalo, došlo je do velikih promena u koncepciji takmičenja.\nPrva bitna promena se ogleda u tome što će broj učesnika ove sezone biti proširen sa 20 na 24 izvođača.\nFormat takmičenja će, pak, ostati nepromenjen — i dalje ćemo gledati dva polufinala i finale, s tim što se razlika u odnosu na prethodnih osam izdanja ogleda u tome što će polufinala biti održana izvan prestonice, Talina, i, logično, biće kompletno snimana i emitovana uživo; prethodnih godina su polufinala bila snimana u televizijskom studiju i emitovani unapred, a glasanje je bilo emitovano uživo.\nIz oba polufinala će se u finale plasirati po šest izvođača, a princip odabira finalista će biti isti kao i prethodnih godina — pet finalista zajedno biraju žiri i publika, a šestog bira samo publika. U finalu će, kao i do sada, pobednik biti izabran kroz dva kruga glasanja.\nTreća najzanimljivija promena je ta da će ove godine poziv biti otvoren i za inostrane izvođače i autore; ranijih godina su samo estonski izvođači i autori imali pravo prijavljivanja. Međutim, postoji jedna začkoljica — u stvaranju njihove pesme učešće estonskih autora ne sme prelaziti više od 50%.\nPored poslate prijave treba uplatiti i jedan od dva iznosa kotizacije: 25 evra za pesmu na maternjem ili 50 evra za pesmu na engleskom ili nekom drugom stranom jeziku.\nJavni servis ERR će primati kompozicije od 11. oktobra do 6. novembra. Selekciona komisija će pristigle radove preslušavati 7. i 15. novembra, a lista od 24 glavne takmičarske kompozicije i dve rezervne će biti objavljena upravo 15. novembra. Takmičarske kompozicije će za preslušavanje biti dostupne 4. decembra.\nFestival će biti održan nešto ranije u odnosu na prethodne godine — polufinala su zakazana za 26. januar i 2. februar, a finale za 16. februar.\nNema više litvanskog maratona\nIako litvanski javni servis LRT nije još uvek objavio zvaničan pravilnik nacionalnog izbora, šef delegacije Audrijus Giržadas je u intervjuu za jednu emisiju na kanalu javnog servisa rekao da će selekcioni proces ove sezone biti skraćen na osam emisija, koje će biti emitovane od početka januara do kraja februara.\nNaveo je da je razlog za ovakvu odluku taj što je tromesečni način izbora iz prethodnih godina nailazio na kritike javnosti i fanova, te su stoga odlučili da skrate ceo taj proces kako bi imali dovoljno vremena da se pripreme za Izrael.\nDodao je i da će pravilnik takmičenja biti objavljen krajem septembra.\nMalteški X Factor od 7. oktobra\nSnimanja za malteški X Factor, koji će poslužiti za odabir predstavnika za Izrael, odvijaju se punom parom. Stiglo se do snimanja epizoda iz faze „kuće sudija“, a tamošnji javni servis PBS je na zvaničnoj stranici te emisije na društvenim mrežama objavio datum emitovanja prve epizode šoua — 7. oktobar. Takođe, objavljeno je i da će pobednik šoua, osim učešća na Evroviziji, dobiti i ugovor sa italijanskim ogrankom diskografske kuće Sony Music.\nOno što za sada još nije poznato jeste to koliko će trajati šou, kao i to da li će odabrani finalisti izvoditi namenski skrojene numere u posebnoj emisiji ili će za pobednika naknadno biti izabrana evrovizijska kompozicija.\nPodsećanja radi, u žiriju šoua se nalaze bivša evrovizijska učesnica Ira Losko (2002. i 2016), Hauard Kit Debono, Rej Merčeka i Aleksandra Alden.\nPri spomenu malteškog X Factora je neizbežno i pominjanje ovosezonskog izdanja originalne britanske verzije šoua, zbog činjenice da će se u ovoj sezoni među kandidatima pojaviti i troje bivših evrovizijskih učesnika – Čezar iz Rumunije (2013), Brendan Mari iz Irske (2017, a učestvovao je već 2014. godine kao član bojbenda „Hometown“) i upravo jedna koja dolazi sa Malte — pobednica dečjeg Evrosonga 2013. Gaja Kauki.\nRaspisan konkurs za Sanremo Giovani\nItalijanski nacionalni emiter RAI je raspisao konkurs za kvalifikacioni festival Sanremo Giovani preko kojeg će se dva najbolje plasirana kandidata kvalifikovati za glavni februarski festival. Pozivni konkurs u kom diskografske kuće mogu da šalju predloge radova izvođača uzrasta između 16 i 36 godina je otvoren 4. septembra i trajaće do 5. oktobra do 18 časova.\nOvaj kvalifikacioni festival će biti održan 17—21. decembra, a takmičiće se 24 izvođača, o čemu smo već pisali. Takođe, vredi opet napomenuti i činjenicu da će ukidanjem podele na „staro i mlado“ festival Sanremo dobiti na značaju zato što će pobednik festivala ići u Izrael, naravno, ako to bude želeo.\nStaro lice u ulozi konsultanta\nŠvedski Melodifestivalen je ove godine zabeležio najniži rejting od 2011. godine, i za čelnike javnog servisa SVT je to bio znak da nešto treba da se menja u takmičenju.\nZbog toga je prvi čovek festivala Krister Bjerkman odlučio da pored Henrika fon Cvejberka u kreativnu grupu za unapređenje takmičenja uključi i Edvarda af Silena, koji je već učestvovao u organizaciji takmičenja od 2009. do 2016. godine.\nPlanovi za ovu godinu su već poznati, a kakav će biti Melodifestivalen u narednim godinama, ostaje da se vidi…\nOznakeestonija italija litvanija malta švedska


Gutereš: Aneksija delova Zapadne obale je kršenje međunarodnog prava - Izazov\nGutereš: Aneksija delova Zapadne obale je kršenje međunarodnog prava\nNovi magazin\t 12. septembra 2019. 10:25\nGeneralni sekretar UN Antonio Gutereš upozorio je sinoć da bi plan premijera Izraela Benjamina Netanjahua o aneksiji doline reke Jordan i jevrejskih naselja na Zapadnoj obali, ako bude ponovo izabran, bio kršenje međunarodnog prava.\n„Takvi koraci ako budu primenjeni, predstavljaju ozbiljno kršenje međunarodnog prava“, saopštio je portparol Gutereša Stefan Dižarik.\nKako je navedeno, to bi bilo „razorno za potencijal obnove pregovora i regionalni mir, dok bi ozbiljno podrilo održivost rešenja (po modelu) dve države“, prenele su agencije.\nUN su upozorile da plan neće imati „međunarodni pravni efekat“.\n„Pozicija generalnog sekretara je uvek bila jasna, unilateralne akcije nisu od pomoći za mirovni proces. Svaka odluka Izraela da nametne svoje zakone, jurisdikciju i upravu na okupiranoj Zapadnoj obali je bez ikakavog međunarodnog pravnog efekta“, rekao je Dižarik.\n„Mi imamo pravo da branimo naša prava i postignemo naše ciljeve svim sredstvima na raspolaganju, bez obzira na rezultate, jer Netanjahuove odluke su suprotne međunarodno legitimnim rezolucijama i međunarodnom planu“, rekao je Abas.\nBajden ukinuo zabranu transrodnim osobama da služe u vojsci\nPortugalski predsednik De Susa blizu osvajanja drugog mandata\nIndonezija zaplenila iranske i panamske tankere\nPanika u Čileu, vlasti greškom izdale upozorenje na cunami\nKineski rudari na sigurnom, dve nedelje proveli pod zemljom\nPredsednički izbori u Portugaliji, strah od virusa ugožava izlaznost


Uskoro stiže nastavak „Gladijatora“ – Lepa Reč\nHomeZabavaUskoro stiže nastavak „Gladijatora“\n“Gladijator 2” je prvi put najavljen u novembru 2018. kada su producent filma Volter F. Parks i Lori Mekdonald obećali fanovima epskog filma o antičkom Rimu iz 2000. da je u planu njegov nastavak.\nOni su sada objavili nove informacije u vezi sa drugim delom popularnog filma “Gladijator”, od kojih je najvažnija ona koja potvrđuje da će se Ridli Skot ponovo naći za režiserskim kormilom.\nZa scenaristu filma je izabran Piter Krejg, koji se proslavio svojim radom na dva poslednja nastavka serijala “Igre gladi” i filmu “Grad lopova”, a u međuvremenu je angažovan i da napiše scenario za drugi deo filma “Top Gun”.\nRidli Skotov originalni “Gladijator” je izašao 2000. To je bio jedan od najvećih filmskih hitova te godine sa zaradom od 460 miliona dolara na svetskim blagajnama. Film je nominovan za jedanaest Oskara, a na kraju je dobio pet nagrada Američke filmske akademije, uključujući i one za najbolji film i najboljeg glumca (Rasel Krou).


Posao-Nekretnine - SPORT\nPretnje na utakmici Partizan - Šahtjor\nHuligani poručili autorki „Insajdera“ da će proći kao Ćuruvija\nBeograd - Vođe Partizanove navijačke grupe „Alkatraz“ preksinoć su na oproštajnoj utakmici crno-belih u Lige Evrope protiv Šahtjora pozvale na ubistvo novinarke i autorke emisije „Insajdera“ Brankice Stanković. Huligani su sa tribina skandirali: „Opasna si kao zmija, proći ćeš kao Ćuruvija“, a sve to je praćeno šutiranjem i probadanjem plastične lutke koja je predstavljala Brankicu Stanković.\nMeđu vođama navijačke grupe „Alkatraz“ u loži su bili Nikola Dedović Džoni i Miloš Radisavljević Kimi. Jedan od njih na kraju je probušio plastičnu lutku uz gromoglasno skandiranje navijača. Marko Vjetrović, portparol FK Partizana, juče po podne je za „Blic“ izjavio da nema nikakav stav u vezi sa ispadom navijačke grupe „Alkatraz“, koja je pretila smrću novinarki Brankici Stanković i nožem probadala lutku koja je nju predstavljala.\n- Nisam ceo dan bio u klubu, ne znam šta se dešavalo. Moram da se čujem sa članovima uprave, da čujem njihovo mišljenje, javite mi se kasnije - rekao je Vjetrović. Ova utakmica je bila međunarodna, te nije isključeno da reaguje UEFA koja ima veoma stroge propise i ne dozvoljava da se na utakmica upućuju bilo kakve uvrede ili pretnje.\nPosle ubistva Francuza Brisa Tatona, republički tužilac je zatražio zabranu ekstremnih navijačkih grupa, među kojima prednjači „Alkatraz“, protiv čijih vođa je policija podnela desetine krivičnih prijava zbog raznih zločina. Kao vođe imenovani su Nikola Dedović, Vladimir Maljković, Aleksandar Vavić, Ljubomir Marković, Đorđe Prelić i Miloš Radisavljević. Protiv Dedovića je pre deset godina podneta prijava za izazivanje opšte opasnosti kada je na stadionu Partizana ispaljena raketa s južne tribine koja je ubila navijača Zvezde Aleksandra Radovića. Međutim, tužilac je odustao od njegovog gonjenja. Presudom Drugog opštinskog suda, veća kojim je predsedavala Nataša Albijanić, Majk Hajkijević (34) osuđen je samo na godinu i 11 meseci zatvora jer je ispalio raketu. I ostale vođe grupe poznate su po nasilničkom ponašanju, a policija je Đorđa Prelića označila kao organizatora linča Francuza Tatona. Prelić, koga policija tereti i za trgovinu drogom, u bekstvu je i veruje se da se skriva u Holandiji.\nPretnje Brankici Stanković počele su pre dve nedelje, odmah posle emitovanja prve emisije novog serijala „Insajdera“ o huliganima i nemoći države da spreči i kazni nasilje na sportskim terenima i oko njih. Na profile emisija i „fan kluba Brankica Stanković“ na „Fejsbuku“ stigle su pretnje smrću i silovanjem autorke. Policija je reagovala i uhapšeno je nekoliko mladića koji su slali preteće poruke, a koji sebe nazivaju navijačima Crvene zvezde, Partizana i Rada. S pretnjama i vređanjem autorke i emisije nastavljeno je i pre osam dana na košarkaškoj utakmici Partizan - Efes u Evroligi, ali se rukovodstvo crno-belih nije jasno ogradilo, već su incident objasnili „euforijom posle velike pobede“.\nPartizan da se ogradi\nNezavisno udruženje novinara Srbije zatražilo je juče od uprave FK Partizan da se ogradi od nasilnika koji javno prete smrću novinarki Brankici Stanković i da im ne dopusti ulazak na stadion.\nVeroučitelj vođa desničarske grupe\nIvan Ivanović, predsednik udruženja „Naši“ iz Aranđelovca koje gotovo uvek učestvuje u skupovima koji se često završavaju incidentima, a na kojima se između ostalog peva i „Ubij, zakolji, da Šiptar ne postoji“, istovremeno je veroučitelj koji predaje u više osnovnih škola, objavljeno je u „Insajderu“.\nU emisiji koja je emitovana sinoć, Ivanović je rekao da je tribina „Peščanika“ u Aranđelovcu prekinuta jer je ta „emisija antisrpska“. S druge strane, on je organizovao tribinu u Aranđelovcu na kojoj im je promoter bio Kristijan Golubović, koji je osuđivan zbog reketa. On je naveo da su „Golubovića predstavili u jednom novom svetlu u kojem poziva ljude da se okanu kriminala i poziva ih na zdrav život“.\n- Ne moram da imam podršku SPC, završio sam školu i obavljam svoj posao uredno u školi. A ovo je nešto s čime se bavim u slobodno vreme. Crkva ne utiče ni na koga ko će biti kojeg političkog opredeljenja - rekao je Ivanović.\nNaveo je i da jednom veroučitelju priliči poruka koju je postavio na njihovom sajtu - „Kraj vam se bliži, sluge terora, crkva i Srbi vaša su mora“.\nZbog poziva na linč i ubistvo novinarke B92 Bankice Stanković\nMinistar policije Ivica Dačić je sinoć rekao da su uhapšena dvojica huligana koji su na utakmici Partizan - Šajhtor pozivali na ubistvo novinarke Brankice\nPartizan osudio pretnje\nUprava FK Partizan i Savet za borbu protiv nasilja osudili su danas pretnje smrću Brankici Stanković. Više o tome u posebnoj vesti.\nStanković. On je rekao da su sinoć uhapšeni Goran Klještan (33) i Aleksandar Perišić (28). Njima je određeno policijsko zadržavanje do 48 sati. Ostali učesnici u grupi su identifikovani i u toku dana se očekuje njihovo hapšenje, kaže Dačić.\n"Uhapšena su dva lica, Goran Klještan, rođen 1976. godine i Aleksandar Perišić, rođen 1981. godine po kvalifikaciji tužioca zbog ugrožavanja sigurnosti. Njima je određeno policijsko zadržavanje do 48 sati i očekuje se da posle toga počne krivični proces", rekao je Dačić.\nOn je kazao da su identifikovane i ostale osobe koje su bila u grupi koja je pozivala na linč Brankice Stanković, kao i da će oni takođe u toku noći u jutra biti uhapšeni.\nPretnje upućene novinarki Brankici Stanković na utakmici Partizan-Šahtjor da će "proći kao Ćuruvija", predsednica Nezavisnog udruženja novinara Nadežda Gaće smatra nedopustivim.\n"Zaista mislim da je malo reći da je to sramota, da je to bezobrazluk, da je to osionost i da prosto čoveku nedostaju reči” ocenila je ona gostujući u vestima B92.\n"Uprava Partizana ovog trenutka mora da razmisli o tome da li ona vređa sve one navijače koji zaista vole Partizan, da je ovo njima šamar i oni sa time treba da se suoče. Naravno, dugo vremena su grupe tetošene od režima Slobodana Miloševića, ali 2009. ta priča više ne može, jednostavno da kažem novinarski, da pije vodu" poručila je predsednica NUNS-a.


Izmene sistema BG voza u Zemunu!\nIzmena organizacije vozova iz sistema BG voza.Sekretarijat za javni prevoz saopštio je da će u narednom periodu doći do zatvora koloseka izmedju stanica „Batajnica“ i „Beograd centar“. Od 18. januara do 4. februara, u periodu od 6.30 do 17.30 časova, intenziviraju se radovi na rekonstrukciji i izgradnji dvokolosečne pruge od „Beograd centra” do Stare Pazove i Novog Sada, usled čega se menja se organizacija saobraćaja vozova iz sistema BG voza.\nNa relaciji „Batajnica – Ovča – Batajnica” svakodnevno će se organizovati saobraćaj sledećih vozova i to:\n– voz broj 28009, koji po redu vožnje saobraća na relaciji Batajnica (7.50) – Ovča (08.49), saobraća na relaciji Beograd Centar – Ovča, a izostaje na relaciji Batajnica–Beograd Centar;\n– voz broj 28015, koji po redu vožnje saobraća na relaciji Batajnica (9.50) – Ovča (10.49), saobraća na relaciji Beograd Centar – Ovča, a izostaje na relaciji Batajnica–Beograd Centar;\n– voz broj 28019, koji po redu vožnje saobraća na relaciji Batajnica (11.50) –Ovča (12.49), saobraća na relaciji Beograd Centar – Ovča, a izostaje na relaciji Batajnica–Beograd Centar;\n– voz broj 28023, koji po redu vožnje saobraća na relaciji Batajnica (13.44) –Ovča (14.49), saobraća na relaciji Beograd Centar – Ovča, a izostaje na relaciji Batajnica–Beograd Centar.\n– voz broj 28029, koji po redu vožnje saobraća na relaciji Zemun (15.28) – Ovča (16.15), saobraća na relaciji Beograd Centar – Ovča, a izostaje na relaciji Zemun – Beograd Centar;\n– voz broj 28037, koji po redu vožnje saobraća na relaciji Batajnica (17.50) – Ovča (18.49), saobraća na relaciji Zemun – Ovča, a izostaje na relaciji Batajnica – Zemun;\n– voz broj 28041, koji po redu vožnje saobraća na relaciji Batajnica (18.32) – Zemun (18.49), saobraća na celoj relaciji;\n– voz broj 28045, koji po redu vožnje saobraća na relaciji Batajnica (19.50) –Ovča (20.49), saobraća na relaciji Beograd Centar – Ovča, a izostaje na relaciji Batajnica – Beograd Centar;\nNavedeni vozovi saobraćaju u sve dane u nedelji, dok ostali vozovi na relaciji Batajnica – Zemun – Ovča ne saobraćaju i to: – vozovi 28005, 28007, 28011, 28017, 28021, 28025, 28027, 28031, 28033, 28035, 28043 koji saobraćaju na relaciji Batajnica – Ovča izostaju na celom prevoznom putu;\n– voz 28003 koji saobraća na relaciji Zemun – Ovča izostaje na celom prevoznom putu;- vozovi 28013, 28039, 28047, 28049, 28051 koji saobraćaju na relaciji Batajnica – Zemun izostaju na celom prevoznom putu;\nNa relaciji „Ovča – Batajnica“ organizacija je sledeća: – voz broj 28002 , koji po redu vožnje saobraća na relaciji Ovča (7.10) – Batajnica (08.14), saobraća na relaciji Ovča – Beograd Centar, a izostaje na relaciji Beograd Centar – Batajnica;\n– voz broj 28010 , koji po redu vožnje saobraća na relaciji Ovča (9.10) – Batajnica (10.14), saobraća na relaciji Ovča – Beograd Centar, a izostaje na relaciji Beograd Centar – Batajnica;\n– voz broj 28020, koji po redu vožnje saobraća na relaciji Ovča (13.10) – Batajnica (14.09), saobraća na relaciji Ovča – Beograd Centar, a izostaje na relaciji Beograd Centar – Batajnica.\n– voz broj 28024, koji po redu vožnje saobraća na relaciji Ovča (15.10) – Batajnica (16.14), saobraća na relaciji Ovča – Beograd Centar, a izostaje na relaciji Beograd Centar – Batajnica.\n– voz broj 28032 , koji po redu vožnje saobraća na relaciji Ovča (17.10) – Batajnica (18.14) saobraća na celoj relaciji;\n– voz broj 28038, koji po redu vožnje saobraća na relaciji Ovča (19.10) – Batajnica (20.14), saobraća na relaciji Ovča – Beograd Centar, a izostaje na relaciji Beograd Centar–Batajnica.\n– voz broj 28042, koji po redu vožnje saobraća na relaciji Ovča (21.10) – Zemun (21.51), saobraća na celom prevoznom putu.Navedeni vozovi će saobraćati u sve dane u nedelji, dok ostali vozovi na relaciji Batajnica – Zemun – Ovča ne saobraćaju i to:\n– vozovi 28000, 28004, 28006, 28012, 28016, 28022, 28026, 28028, 28030, 28034, 28036, 28040 koji saobraćaju na relaciji Ovča – Batajnica izostaju na celom prevoznom putu;- voz 28008 koji saobraća na relaciji Ovča – Beograd Centar, izostaje na celom prevoznom putu;\n– voz 28018 koji saobraća na relaciji Zemun – Batajnica, izostaje na celom prevoznom putu;\nSaobraćaj vozova na relaciji Resnik – Ovča – Resnik, Mladenovac – Ovča/Beograd Centar – Mladenovac, Lazarevac – Ovča/Beograd Centar – Lazarevac i Resnik – Beograd Centar – Resnik će se organizovati po materijalu reda vožnje, bez izmene, osim kod voza br. 28309 i to: Relacija „Resnik – Zemun”:\n– voz broj 28309, koji po redu vožnje saobraća na relaciji Resnik (9.28) – Zemun (10.04), saobraća na relaciji Resnik – Beograd Centar, a izostaje na relaciji Beograd Centar – Zemun.


Kome će treća biti sreća? TV prenos na dva kanala, Zvezda objavila novo saopštenje na dan utakmice! - Sportske.net\nVečeras se nastavlja finalna serija plej-ofa Superlige Srbije.\nZvezdina ''braća'' vole da posluju sa Partizanom, sprema se novi transfer!Šta je odlučio Tomić, igra li Dobrić sutra?Mega potvrdila novi transfer, bivši centar Partizana se seli u Crnu GoruTrinkijeri objasnio: ''To je ono što smo dužni sebi, navijačima i Partizanu!''Sećate li se ove slike iz ''Pionira'', da li i Miša Tumbas danas slavi titulu Toronta?\nPosle prve dve utakmice rezultat je 1:1 u pobedama, a večeras će u ulozi domaćina biti Crvena zvezda.\nOvoga puta, najavljen je prenos ne samo na TV Arena Sport koja je i do sada prenosila sve mečeve, nego i na O2 televiziji, a početak meča zakazan je za 19 časova u dvorani ''Aleksandar Nikolić''.\nOvog prepodneva, na dan utakmice, Crvena zvezda je objavila i novo saopštenje, ujedno i apel za navijače da što ranije dođu na utakmicu, ali treba imati u vidu da su uslovi u dvorani ovih dana pakleni, gotovo nehumani, kako za igrače, tako i za publiku. Hajde da se nadamo da će večeras biti nešto prijatnije...\nNa Zvezdinom sajtu se navodi da je u petak održan sastanak bezbednosti kome su prisustvovali predstavnici Policije, BIA, ostalih bezbednosnih struktura zaduženih za ovu utakmicu, kao i predstavnici KK Partizan i direktor KLS.\nTim povodom i današnje saopštenje crveno-belih koje u nastavku prenosimo.\n''Za meč koji se igra u dvorani 'Aleksandar Nikolić' vlada veliko interesovanje navijača Crvene zvezde, a i ovom prilikom u hali će biti samo pristalice crveno-belih, a medju njima i dosta bivših igrača našeg kluba i članovi našeg Sportskog društva koji žele da pruže podršku našim košarkašima.\nKK Crvena zvezda mts podseća sve koji dolaze u subotu uveče u dvoranu "Aleksandar Nikolić” da fer i sportski bodre naš tim, ne bacaju nikakve predmete u teren i zaista budu podrška našim igračima, ali i da se ne spuštaju na nivo nekih, koji utakmice i sportske terene vide kao kao poligon za vređanje, uvrede protivnika i morbidne predstave. Jer mi smo Crvena zvezda!


FCA opoziva 300.000 primjeraka modela Jeep Liberty – BiGportal.ba\nOpoziv automobila od strane proizvođača nije novost, a FCA grupacija je u skorije vreme to radila češće nego inače. Međutim, najnoviji opoziv tiče se ozbiljnog problema.\nOvoga puta, FCA grupacija opoziva model Jeep Liberty, koji po svemu sudeći ima problem sa vešanjem.\nNaime, u izveštaju NHTSA (National Highway Traffic Safety Administration), navodi se da problem nastaje na sistemu vešanja, posebno na zadnjem delu automobila, gde može da dođe do akmuliranja vode, a samim tim i do korozije. To bi dovelo do potpunog gubitka kontrole nad vozilom, tako da je reč o zaista ozbiljnom problemu.\nOvaj problem se može pojaviti kod modela proizvedenih između 2004. i 2007. godine, koji su u gami proizvođača zamenjeni modelima Cherokee i Compas. Iz FCA grupacije navode da u SAD ima registrovanih 239.904 primeraka modela koji je podložan problemu, a svaki od njih će dobiti nove komponente vešanja. Opozivom je obuhvaćeno još 49.712 primeraka u Mekisku i 36.199 na ostalim tržištima.\nJeep je proizvodio model Liberty u periodu od 2001. do 2012. godine, u dve generacije. Ovaj opozvi se odnosi samo na vozila prve generacije, koje su poznate i pod imenom KJ, čija se proizvodnja okončala 2007. godine.\nPredstavnici Jeep-a su naveli da znaju samo za jednu saobraćajnu nesreću koja je potencijalno izazvana ovim problemom, ali na sreću, nije bilo povređenih.\nOčekuje se da delovi koji će zameniti stare budu dostupni od sledećeg meseca, a kompanija će uskoro vlasnike tih vozila obavestiti o tome kad mogu odvesti svoj automobil na popravku u ovlašćenim servisima.


TV Most - Babiš mandatar, u češkom parlamentu rekordnih devet stranaka\nBabiš mandatar, u češkom parlamentu rekordnih devet stranaka\nNa parlamentarnim izborima u Češkoj 60,84 odsto birača izglasalo je u parlament rekordnih devet stranaka. Najviše glasova osvojila je prema očekivanjima stranka centra, ANO, tajkuna prehrambene i petrohemijske industrije, Andreja Babiša koji će sastavljati novu češku vladu.\nOd osam miliona registrovanih birača na izbore je izašlo njih 5.060.759 a stranka "češkog Trampa" osvojila je više od očekivanja, 29,64 odsto glasova što joj daje 78 poslanika u Poslaničkom domu od 200 članova, saopštio je Zavod za statistiku nakon prebrajanja svih glasova.\nOkamurini ekstremisti bili su u parlamentu i u dosadašnjem sazivu, ali kao partija Zora koja je zbog skandala u vezi sa zloupotrebom partijskog novca Okamuru izbacila iz svojih redova, sada nije prošla u parlament.\nOvakva rascepkanost u donjem domu parlamenta otežava Andreju Babišu sastavljanje stabilne vlade. Iako je pozvao sve stranke koje su ušle u parlament na pregovore bar za sada većina je odbila da učestvuje u vladi, zato što je optužen za zloupotrebu evropskih dotacija za svoju farmu "Rodinu gnezdo".\nPošto se protiv njega vodi krivična istraga, može se desiti da bude prvi češki premijer koji bi tokom funkcije završio u zatvoru.\nPredsednik Češke Miloš Zeman izjavio je već da mu krivična istraga i optužba ne smeta, jer je pod istragom bio i predsednik Francuske Žak Širak, probleme sa zakonom je imao i premijer Italije Silvio Berluskoni, a sada se vodi i istraga protiv izraelskog premijera Benajmina Netanjahua i da će Babišu poveriti da sastavi vladu, ako pobedi na izborima.


Tihić na kongresu Evropske narodne stranke u Bonnu - Klix.ba\nTihić na kongresu Evropske narodne stranke u Bonnu\n8.12.2009. u 19:17\nPredsjedavajući Doma naroda Parlamentarne skupštine Bosne i Hercegovine i predsjednik SDA Sulejman Tihić učestvovat će na Kongresu Evropske narodne stranke i Evropskom samitu u Bonnu 9. i 10. decembra.\nNa plenarnoj sjednici Kongresa Evropske narodne stranke i na Evropskom samitu Tihić će govoriti o situaciji u Bosni i Hercegovini, nespremnosti bh. političkih snaga za dijalog i kompromis, te zaustavljanju reformskih procesa i puta BiH prema članstvu u Evropskoj uniji i NATO.\nU delegaciji SDA na Kongresu Evropske narodne stranke bit će i zamjenik predsjednika SDA Asim Sarajlić, potpredsjednik Senad Šepić, dr. Josip Jurišić, predsjednik Komisije SDA za međunarodnu suradnju, član Predsjedništva Sejad Delić i generalni sekretar SDA Amir Zukić, saopćila je Služba za odnose s javnošću SDA.


BalkanMagazin :: IEA: Zelena tranzicija nije uzrok rasta cena električne energije i gasa\nsreda, 29. septembar 2021 17:14\nPrelazak na čistu energiju nije uzrok aktuelnog poskupljenja gasa i električne energije, a skok cena ne bi smeo da naruši evropsku zelenu tranziciju, upozorio je izvršni direktor Međunarodne agencije za energetiku (IEA) Fejt Birol. Analitičari pripisuju poskupljenje post-pandemijskom povećanju potražnje za prirodnim gasom u kombinaciji sa nedovoljno napunjenim skladištima gasa u Evropi. (Stručnjaci agencije za rejting Fič očekuju da će cene gasa nastaviti da rastu ako se trenutna nestašica robe na evropskom tržištu ne obuzda. Foto: Pixabay)\nCene gasa i električne energije rasle su u Evropi tokom proteklih nekoliko meseci, jer su se problemi u snabdevanju gasom poklopili s jačom potražnjom u privredama koja se oporavljaju od pandemije kovida 19.\nVlade su upozorile da bi visoki računi za električnu energiju i gas mogli da utiču na smanjenje podrške javnosti prema ambicioznoj evropskoj politici borbe protiv klimatskih promena, ukoliko glasači zaključe da su uzrok poskupljenja 'zelene' mere.\nIzvršni direktor Međunarodne agencije za energetiku (IEA) Fejt Birol otklonio je početkom nedelje na sastanku odbora za energetiku i životnu sredinu Evropskog parlamenta mogućnost da je za više cene kriva klimatska politika, prenosi Rojters.\n“Netačno je i nepravedno pronalaziti objašnjenje za visoke cene energije u merama za prelaz na čistu energiju. To jednostavno ne stoji”, naglasio je Birol.\nIEA je prošle nedelje objavila da bi Rusija mogla da učini više kako bi se ublažio problem\nsnabdevanja Evrope gasom. (Izvor: Pexels)\nAnalitičari pripisuju poskupljenje post-pandemijskom povećanju potražnje za prirodnim gasom u kombinaciji sa nedovoljno napunjenim skladištima gasa u Evropi, što je stav koji iznosi i Birol.\nPrvi čovek IEA-a upozorio je takođe da vlade u izazovnim vremenima ne smeju da zaborave da je cilj da se ograniči globalni rast temperature na 1,5 stepeni u odnosu na predindustrijski period i izbegnu najteže posledice klimatskih promena.\nMeđutim, zahtevi da se povećaju isporuke ne nailaze uvek na pozitivan odgovor.\n“Neki veliki dobavljači oklevaju u ovim teškim danima da povećaju isporuke Evropi i drugim delovima sveta, iako je to, po meni, prilika da naglase da su pouzdani”, dodao je prvi čovek IEA, ne precizirajući na koje proizvođače konkretno misli.\nMeđunarodna agencija za energetiku je prošle nedelje objavila da bi Rusija mogla da učini više kako bi pomogla da se ublaže problem snabdevanja Evrope gasom.\nGrupa predstavnika Evropskog parlamenta zatražila je ovog meseca od Evropske komisije da istraži potencijalnu ulogu ruskog energetskog giganta Gasproma u poskupljenju gasa u Evropi, ocenivši da su zbog ponašanja te kompanije posumnjali u manipulacije tržištem, navodi Rojters.\nCene gasa obaraju rekorde\nInače, evropske cene prirodnog gasa se danas, već drugi dan zaredom kreću iznad rekordnih 1.000 dolara za 1.000 kubnih metara, javlja Raša tudej pozivajući se na podatke Interkontinentalne berze (ICE).\nStručnjaci agencije za rejting Fič očekuju da će cene gasa nastaviti da rastu i oboriti nove rekorde ako se trenutna nestašica robe na evropskom tržištu ne obuzda uoči predstojeće zime.\nEvropska energetska kriza rezultirala je većim troškovima za potrošače i preti da poremeti ekonomski oporavak kontinenta, prenosi ruskij medij.


Pompeo: Sjajan potez Vučića | WebTribune\nHome U FOKUSU Pompeo: Sjajan potez Vučića\n„Sjajan potez predsednika Vučića“, napisao je Pompeo na tviteru.\nEvropske operacije Hezbolaha ruše se kao domine, konstatovao je Pompeo.\nNajava Srbije da će označiti Hezbolah kao terorističku organizaciju pomaže dalje ograničavanje mogućnosti te terorističke grupe da prikuplja sredstva i da deluje u regionu, ocenjuje američki državni sekretar.\nStejt department uputio je i saopštenje u kom se navodi da je ova važna akcija najavljena kao deo istorijskih obaveza koje je predsednik Donald Tramp odredio u vezi sa širokim spektrom pitanja ekonomske normalizacije između Srbije i Kosova, zajedno sa koracima koje obe nacije preduzimaju da pomognu u postizanju mira na Bliskom istoku, prenosi Tanjug.\n„Nema sumnje da se kao domine ruše evropske operacije Hezbolaha, gde nastavlja da planira terorističke napade, nabavlja vojnu tehnologiju i prikuplja preko potrebna sredstva“, navodi Stejt department.\nU saopštenju se podseća da nedavne akcije Nemačke i Litvanije protiv Hezbolaha prate korake koje su prošle godine preduzele Velika Britanija i Kosovo.\nSAD i dalje pozivaju Evropsku uniju i evropske države da u celini označe ili zabrane Hezbolah i prepoznaju da su i koren i ogranci terorističke organizacije bez razlike između takozvanog „vojnog“ i „političkog“ krila, kaže se u saopštenju.\nPompeo je takođe pozvao sve zemlje u Evropi i drugde da „preduzmu sve što mogu da spreče operativce Hezbolaha, regrutere i finansijere da deluju na njihovim teritorijama.“


– Ovo je definitivno najbolja afirmacija entiteta kao primarnog nosioca suvereniteta u BiH. Ovo će dugoročno biti jedna od najznačajnijih odluka i slučaj upotrebe ovog ustavnog mehanizma u poslednjih 25 godina u BiH – naglasio je Karan.\nOn je istakao da je poslednja posebna sednica Narodne skupštine Republike Srpske zakazana nakon što je Dodik u Predsedništvu BiH upotrebio specifičan mehanizam zaštite vitalnog nacionalnog interesa entiteta.\n– Sednica Narodne skupštine obeležena je sa dva ključna i dominantna aspekta od kojih je jedan ogroman i u budućnosti će postati sve značajniji. Došlo je do vrhunske afirmacije ustavno-pravne pozicije, mesta i uloge izuzetnog mehanizma zaštite vitalnog interesa entiteta. Nikada u dosadašnjoj praksi, od potpisivanja Dejtonskog sporazuma, zaštita vitalnog interesa entiteta nije dobila ovu dimenziju – kaže Karan, prenosi Srpskainfo.\n– Njega je stvarala ustavna praksa, ali ona se do sada svodila na vrlo usku primenu i tumačenje vitalnog nacionalnog interesa entiteta koja se odnosila na konkretnu odluku ili akt koji je donosilo Predsedništvo da bi bio pokrenut takav mehanizam. Ovde se radi o tome da je pokrenut mimo konkretne odluke koja može biti predmet vitalnog nacionalnog interesa entiteta. Od sada u svakoj situaciji treba uvesti praksu, o kojoj je Dodik govorio na sednici, te svaki puta kada srpski ili bilo koji član Predsedništva BiH bude preglasan u pitanjima za koja Ustav podrazumeva konsenzus smatrati da je povređen vitalni nacionalni interes entiteta – naglasio je Karan.\n– Situacija da Narodna skupština Republike Srpske donosi konačne odluke, ne samo za nivo Predsedništva BiH, pokazuje ko je ključni, primarni i generički nosilac suvereniteta u BiH. To su entiteti, njihovi građani i konstitutivni narodi – istakao je Karan.\nPrema njegovim rečima, to je vrhunska afirmacija primarnih nosilaca suvereniteta u BiH koji su dali izvedeni suverenitet BiH.\n– Ovo daje pravu dimenziju strukture BiH kao posebno složene i specifične državne zajednice federalnog karaketara i specifično ustavno-pravno mesto entiteta u takvoj ustavnoj strukturi – kaže Karan.\nOn je rekao da će vreme pokazati značaj afirmacije i posebnog ustavno-pravnog otklona zaštite vitalnog nacionalnog interesa entiteta.\n– Svaki budući srpski član Predsedništva BiH mora pokretati mehanizam za zaštitu vitalnog nacionalnog interesa entiteta u svakoj situaciji kada bude preglasan o pitanjima koja su Ustavom i Poslovnikom o radu Predsedništva BiH definisana da se mogu doneti konsenzusom. Podsećam da je konsenzus bazni princip na kojem počiva BiH uz paritet u stvaranju zajedničkih institucija – napomenuo je Karan.\nOn je podsetio da postoji i mehanizam zaštite vitalnog nacionalnog interesa kroz entitetsko glasanje u Predstavničkom domu Parlamentarne skupštine BiH.\n– Međutim, ono je u odnosu na ovu situaciju delimično suženo, pre svega, zbog toga što to radi 14 poslanika iz Srpske. Ovde je snaga zaštite u tome što je ona institucionalno smeštena u Narodnu skupštinu koja je predstavnik naroda – pojasnio je Karan.\nPrema njegovim rečima, zasedanje Narodne skupštine pokazalo je i demonstraciju političke nekulture i zloupotrebe predstavničke demokratije.\n– Zloupotreba je manifestovana u procesnom i proceduralnom aspektu. Narodna skupština hitno mora razmisliti o svojim procedurama i Poslovniku koji se zloupotrebljava na formalan način. Kada je ulaženo u dozvoljenu parlamentarnu diskusiju, ulazilo se i u kršenje osnovnih ljudskih prava i sloboda svih onih koji su to slušali, ne samo onih unutar Narodne skupštine nego svih onih koji su to pratili i putem malih ekrana. U tom smislu je prekoračena i zloupotrebljena demokratija i direktno su narušavana prava onih koji su to slušali jer su iznošene lične uvrede – rekao je Karan.\nOn je ocenio da je to je deo političke nekulture ili kulture, koja se vremenom mora stvarati.\n– Najpogubnije za one koji su pokazali političku nekulturu i zloupotebili i vulgarizovali parlamentarnu demokratiju je to što nisu shvatili dugoročni značaj pitanja koje je pokrenuto za Srpsku i njene institucije, a posebno najvažnije institucije kao što je Narodna skupština – zaključio je Karan.


Zajednička izrada Procene rizika od katastrofa za više klijenta sa Institutom za bezbednost i preventivni inženjering - Euro Green d.o.o.\nEURO Green je za veći broj klijenata, a u saradnji sa Institutom za bezbednost i preventivni inženjering Novi Sad, izradio Procenu rizika od katastrofa. Ove Procene su rađene u periodu od septembra 2019. godine do oktobra 2020. godine za: NISKOGRADNJA Užice, GASTEH Inđija, SMB Gradnja i SMB Mehanizacija i transport Subotica, RAVAGO CHEMICALS Feketić, AIK Bačka Topola i Podzemno skladište gasa Banatski Dvor. Procena rizika od katastrofe je obavezan dokument za privredne subjekte, čije je poslovanje odnosno vrsta delatnosti, organizacione jedinice i kapaciteti od posebnog značaja za privredu.\nIzrađenim Procenama rizika od katastrofa su se identifikovale vrste katastrofa, poreklo rizika i faktori koji mogu dovesti do nastupanja katastrofa, kao i posledice koje se mogu javiti u tom slučaju, a odnose se na život i zdravlje ljudi, životnu sredinu, kulturna, materijalna i druga dobra i vršenje ostalih privrednih i javnih delatnosti.\nProcena rizika od katastrofa, koja se radi u okviru zakonom propisanih mera za prevenciju udesa, definiše sve one mere i postupke na nivou postrojenja, kompleksa i šire zajednice, koje imaju za cilj sprečavanje nastanka udesa, smanjivanje verovatnoće nastanka udesa i minimiziranje njegovih posledica.


Poljski Ustavni sud odbio da prihvati mere Evropskog suda\nTanjug 14. jula 2021. 23:11\nVARŠAVA – Privremene mere koje je najviši Evropski sud izrekao poljskom pravosudnom sistemu suprotne su poljskom ustavu, objavio je danas poljski Ustavni sud i time pojačao napetost između Varšave i Brisela na polju vladavine prava.\nTo je jedna od dve presude koje će Ustavni sud doneti ove sedmice, a za koje neki posmatrači tvrde da dovode u pitanje primat prava Evropske unije, preneo je Rojters.\n„Uz najbolju volju za tumačenje Ustava, u njemu je nemoguće pronaći ovlašćenja po kojima Sud EU može da suspenduje poljske zakone koji se tiču sistema poljskih sudova“, rekao je sudija Ustavnog suda Bartlomiej Sohanski.\nDanašnja presuda u Varšavi rezultat je postupka koji je Brisel pokrenuo protiv Poljske, a u sklopu kojeg je Sud EU tražio od Varšave prošle godine da suspenduje Savet koji je osnovan radi disciplinovanja sudija.\nDisciplinski savet Vrhovnog suda zatražio je ocenu ustavnosti te suspenzije.\nPoljska vladajuća stranka Pravo i pravda (PiS) optužuje EU da se meša u pravo poljske države da donosi sopstvene zakone time što osporava pravosudne reforme za koju tvrdi da je potrebna kako bi sudovi bili efikasniji i kako bi se uklonili ostaci komunističkog uticaja.\n„Srećom, ustav i normalnost pobedili su pokušaj mešanja u unutrašnja pitanja države članice, u ovom slučaju Poljske“, rekao je ministar pravosuđa Zbignjev Ziobro na konferenciji za medije.\nOpozicione stranke i grupe za ljudska prava tvrde da je cilj reformi da se poveća politička kontrola nad sudovima i da bi preispitivanje prvenstva prava EU moglo rezultirati izlaskom Poljske iz bloka.


Polovni John Deere lx277 kosilice oglasi za prodaju - Srbija - Mascus Srbija\nNalazite se ovde: Mascus Srbija > Komunalna tehnika > John Deere > John Deere lx277\nPolovni John Deere lx277 kosilice\nJohn Deere LX277Snaga motora: 17\nOvde je kompletna lista polovnih John Deere lx277, LX 277 kosilice za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og John Deere lx277, LX 277 kosilice koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nIzaberite brend, model, cenu i/ili lokaciju da vidite dostupne mašine u kategoriji John Deere lx277, LX 277 kosilice.\nMascus je najveće trzište na internet za kupoprodaju polovnih mašina u kategoriji John Deere lx277, LX 277 kosilice i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Krivičine prijave protiv Borske mlekare – RADIO TELEVIZIJA BOR\nKrivičine prijave protiv Borske mlekare\nBOR – Policijska uprava u Boru tokom 2014 i početkom 2015. godine podnela je Osnovnom javnom tužilaštvu 11 krivičnih prijava protiv odgovornog lica Borske mlekare zbog osnovane sumnje da je poljoprivredne proizvođače iz više sela borske i zaječarske opštine oštetio za ukupno 16 miliona i 200. 000 dinara. Samo zemljoradničkoj zadruzi Uljarica u Negotinu duguje tri miliona i 700. 000 dinara za isporučeno mleko i prema rečima odgovornih još uvek im ništa nije isplaćeno. Pošto dugovanja stočarima za isporučeno mleko još uvek nisu izmirena odgovorno lice Borske mlekare se tereti da je izvršio krivično delo zloupotreba ovlašćenja u privredi, prevara i zloupotreba položaja.\nPrema saopštenju Osnovnog javnog tužilaštva u Boru po ovim krivičnim prijavama preduzete su aktivnosti i u toku je prikupljanje dokaznih radnji radi utvrđivanja postojanja elemenata prijavljenih krivičnih dela. Njima ne preti zastarelost krivičnog gonjenja, jer je proces pokrenut u periodu januar april 2013 godine. Kako su nas obavestili u Osnovnom javnom tužilaštvu apsolutna zastarelost krivičnog gonjenja može eventualno da nastupi posle deset godina, odnosno 2023. godine.\nIz Policijske uprave u Boru ujedno obaveštavaju poljoprivredne proizvođače i zadruge, kojima Borska mlekara duguje, da oštetne zahteve još uvek mogu dostaviti pisanim putem ili u Policijskoj upravi.\nInformacije iz Borske mlekare o isplati duga poljoprivrednim proizvođačima na žalost nismo uspeli da dobijemo, jer ona praktično više ne radi. Vlasnik nije bio dostupan, a njegov brat, za koje stočari tvrde da je na čelu novoformirane mlekare Alfalak, osnovane u istoj zgradi, nam je rekao da sa nama ne želi da kontaktira.\n[iframe frameborder=“0″ width=“560″ height=“315″ src=“//www.dailymotion.com/embed/video/x2h13yf“ allowfullscreen ]\nTags: Boraska mlakara\nPrevious Počela distribucija dozvola za pecanje\nNext Obeležavanje Svetog Trifuna u subotu na Rajačkim pivnicama


RTCG - Radio Televizija Crne Gore - Nacionalni javni servis :: Arsenal :: KFOR značajan za stabilnost regiona\nBOŠKOVIĆ I KUOĆI 12. 02. 2018. 13:56 >> 13:55 0\nBOŠKOVIĆ I KUOĆI\nMisija KFOR-a na Kosovu od izuzetnog je značaja za stabilnost te zemlje ali i cijelog regiona, saopštio je ministar odbrane, Predrag Bošković.\nOn je danas razgovarao sa komandantom NATO snaga na Kosovu (KFOR), general majorom Salvatoreom Kuoćijem, koji boravi u posjeti Crnoj Gori.\nBošković se, kako je saopšteno iz Ministarstva odbrane, Kuoćiju na posjeti, ističući da je saradnja između Ministarstva odbrane i KFOR-a odlična, te da će tako biti i u narednom periodu.\n"Ministar je istakao značaj koji NATO misija na čijem se čelu nalazi general Kuoći, ima za stabilnost Kosova, ali i cijelog regiona. Izrazio je uvjerenje da će doći dan kada će bezbjednosna situacija na Kosovu biti normalizovana, a institucije sistema imati kapaciteta da se suoče sa svim izazovima, čime bi ujedno i bio završen mandat NATO misije", naveo je Bošković.\nOn je dodaO da je garant bezbjednosti cjelokupnog Zapadnog Balkana integracija u sjevernoatlantski sistem kolektivne bezbjednosti, te da će Crna Gora nastaviti da daje svoj doprinos stabilnosti Kosova koristeći svoju poziciju za stolom sa ostalim članicama NATO saveza.\n"Bošković je upoznao sagovornika sa najznačajnijim zadacima koje će Ministarstvo realizovati u narednom periodu, posebno ističući naše učešće u mirovnim misijama pod vođstvom NATO, UN i EU. U tom kontekstu, Ministar je saopštio generalu Koućiu da će Crna Gora u toku 2018. godine uputiti dva oficira u NATO misiju na Kosovu, i to jednog oficira u KFOR štab u Prištini, a drugog u Kancelariju za vezu koja se nalazi u Skoplju", navodi se u saopštenju.\nKuoći se zahvalio Boškoviću na izdvojenom vremenu i dodao da mu je posebno zadovoljstvo što je prvi komandant KFOR-a koji je posjetio Crnu Goru, kao punopravnu članicu NATO Alijanse.\n"Istakao je da je za stabilnost cjelokupnog regiona veoma značajna činjenica da je Crna Gora postala 29. članica Saveza, imajući u vidu vrijednosti koje promoviše Alijansa. Upoznao je Ministra sa bezbjednosnom situacijom na Kosovu, ističući da je ona generalno stabilna, ali da uvijek postoje izazovi sa kojima se misija koju predvodi suočava na terenu".\nKomandant KFOR-a je, kako se dodaje, potvrdio da je saradnja sa Crnom Gorom na izuzetnom nivou, posebno u dijelu realizacije tranzita i logistike koju njihovo osoblje ima tokom prelaska preko teritorije naše države i zaključio da će ista biti unaprijeđena novim aktivnostima.\nKuoći se tokom posjete Crnoj Gori, sastao i sa vršiocem dužnosti načelnika Generalštaba Vojske Crne Gore brigadnim generalom Ilijom Dakovićem.\n"General Daković i komandant KFOR-a razgovarali su o aktuelnoj situaciji u regionu, konstatujući da članstvo Crne Gore u NATO predstavlja dodatan faktor stabilnosti za region Zapadnog Balkana. General Daković je upoznao general Kuoćija sa glavnim zadacima i procesima koje sprovodi Vojska Crne Gore, kao i sa budućim koracima u pravcu dostizanja pune integracije i interoperabilnosti crnogorskih oružanih snaga sa članicama Alijanse", zaključuje se u saopštenju.\nPredrag Bošković Misija KFOR


Beograd, 03. Mart 2014. PR Objave: Saopštenje -\nNacionalna konferencija "Nove tehnologije u obrazovanju", posvećena upotrebi informaciono-komunikacionih tehnologija (IKT) u školama održana je u Domu Omladine 25. i 26.februara. Konferencija "Nove tehnologije u obrazovanju" organizovana je sa ciljem osavremenjavanja i unapređenja kvaliteta obrazovnog sistema u Srbiji kako bi svi učesnici u obrazovnom sistemu bili u prilici da što bolje iskoriste mogućnosti koje pružaju nove tehnologije.\nNacionalna konferencija "Nove tehnologije u obrazovanju", posvećena upotrebi informaciono-komunikacionih tehnologija (IKT) u školama održana je u Domu Omladine 25. i 26.februara. Konferencija "Nove tehnologije u obrazovanju" organizovana je sa ciljem osavremenjavanja i unapređenja kvaliteta obrazovnog sistema u Srbiji kako bi svi učesnici u obrazovnom sistemu bili u prilici da što bolje iskoriste mogućnosti koje pružaju nove tehnologije. Na konferenciji je bilo reči o strateškom pristupu upotrebi IKT u školama, o obuci nastavnika za upotrebu novih tehnologija u nastavi, digitalnim udžbenicima i učenju preko interneta. Gotovo 1.500 učesnika konferencije-među kojima su bili direktori škola, školski psiholozi i pedagozi, roditelji i članovi đačkih parlamenata kao i predstavnici državnih institucija, agencija, zavoda i izdavači nastavnih sredstava-imalo je priliku da sluša predavanja stručnjaka u oblasti obrazovanja iz Velike Britanije poput Dejvida Hasela, Pitera Tvajninga, Majka Briska i Terija Volera. Učešće u radu konferencije uzeli su između ostalih i dr Tomislav Jovanović, ministar prosvete, nauke i tehnološkog razvoja,Tatjana Matić, državna sekretarka u Ministarstvu spoljne i unutrašnje trgovine i telekomunikacija kao i Toni O'Brajan, direktor Britanskog saveta (British Council) za zapadni Balkan. Među govornicima bila je i Gordana Knežević-Orlić, direktorka izdavačke kuće Klett koja je istakla važnost upotrebe IKT u školama kao i neophodnost da i izdavači budu u toku sa promenama.\n-Kada govorimo o informaciono komunikacionim tehnologijama u obrazovanju moramo imati svest da tu govorimo o najmanje tri važne stvari: tehnologiji, edukaciji nastavnika i savremenim, kvalitetnim obrazovnim materijalima pripremljenim na način koji će pomoći nastavnicima da održe zanimljiv, raznovrstan i kvalitetan čas a učenicima da učeći na drugačiji način dobiju dodatnu motivaciju, steknu primenjiva i trajna znanja i iste kompetencije kao i njihovi vršnjaci u razvijenom svetu - rekla je Gordana Knežević-Orlić koja je učesnicima konferencije predstavila i multimedijalne digitalne udžbenike IK Klett od 5. do 8. razreda, interaktivne zbirke kao i prvi interaktivni portal na srpskom jeziku pod nazivom "Maša i Raša".\nKonferenciju je organizovao Britanski savet, Tim za socijalno uključivanje i smanjenje siromaštva Vlade Republike Srbije, Ministarstvo spoljne i unutrašnje trgovine i telekomunikacija, Ministarstvo prosvete, nauke i tehnološkog razvoja, Britanska ambasada u Beogradu, Privredna komora Srbije, Dom Omladine Beograda i drugi partneri. Zlatni partner konferencije bila je izdavačka kuća Klett, tehnički partner konferencije kompanija Microsoft a partner prijave i mobilne aplikacije TalkB2B.\nNaziv: Logos Public Relations\nAdresa: Vuka Karadžića 7a\nTel: +381 11 2639 831\nIme: Olivera Labudović\nObrazovanje, konferencija, nove tehnologije u obrazovanju\nq: 19 - t: 0.04033 sec


Beogradski sajam knjiga predstavljen u Budimpešti – Bookvar\nRoman "E baš vam hvala" okupio veliki broj "drugarica i drugova"\nKnjiževnost, izdavaštvo i kultura Srbije i Beogradski sajam knjiga, najvažnija manifestacija posvećena čitaocima u našoj zemlji i regionu, prvi put su predstavljeni na Međunarodnom festivalu knjiga u Budimpešti od 21. do 24. aprila, sopštio je danas Beogradski sajam.\nPored predstavljanja dela domaćih autora i izdavača na štandu, u okviru nastupa je organizovano nekoliko značajnih skupova. U okviru festivala predstavljen je Beogradski sajam knjiga, prikazan je film o tradiciji i dometima naše najznačajnije manifestacije kulture i priređen razgovor sa piscem Draganom Velikićem, kao i poseban program u mađarskoj Biblioteci za strane jezike.\nTokom sastanka u Biblioteci kulturnog i dokumentacionog centra Samouprave Srba u Mađarskoj dogovorena je buduća saradnja i potvrđena donacija oko stotinu knjiga, zahvaljujući projektu obogaćivanja knjižnih fondova biblioteka Srba u regionu i dijaspori, koje finansira Uprava za saradnju sa dijasporom i Srbima u regionu Ministarstva spoljnih poslova, a realizuje Udruženje izdavača i knjižara Srbije uz podršku Narodne biblioteke Srbije.\nOvim događajima prisustvovao je značajan broj mađarskih izdavača i književnika, predstavnici udruženja, ustanova kulture i medija, a posebno interesovanje za našu književnost, istoriju i posetu Srbiji pokazali su brojni posetioci manifestacije.\nRealizovan je niz sastanaka sa učesnicima na festivalu, prestavnicima različitih inostranih institucija i ustanova kulture, udruženja i sajmova knjiga, koje mogu doprineti obogaćivanju izlagačkog programa Beogradskog sajma knjiga i kulturnoj razmeni Srbije sa svetom.\nU organizaciji i realizaciji nastupa značajnu podršku je pružila Ambasada Srbije u Budimpešti, Biblioteka kulturnog i dokumentacionog centra Samouprave Srba u Mađarskoj, Turistička organizacija Beograda i druge ustanove i organizacije.\nZahvaljujući Protokolu o saradnji i razmeni izložbenog prostora između beogradskog i budimpeštanskog sajma, veoma su smanjeni izdaci za predstavljanje naše književnosti, izdavaštva i kulture u Budimpešti, navedeno je u saopštenju projektnog tima za organizaciju nastupa na Međunarodnom sajmu knjiga u Budimpešti.


Održan međunarodni rukometni turnir „Trofej Brčko distrikta 2019“\nOdržan međunarodni rukometni turnir „Trofej Brčko distrikta 2019“\tIstaknuto\nNaš grad je proteklog vikenda bio domaćin Međunarodnog rukometnog turnira pod nazivom „Trofej Brčko distrikta 2019“.\nTurnir je okupio 300 mladih rukometaša iz zemlje i regiona, a za organizaciju se pobrinuo Rukometni klub“ Jedinstvo 2015“. Na Trofeu Brčko distrikta učestvovalo je 14 rukometnih klubova iz BiH, Srbije, Hrvatske i Crne Gore. Snage su nadmetale buduće rukometne nade 2002.i 2004.godišta, među kojima su bili i kadetski reprezantativci Hrvatske, članovi RK „ Županja“.\n“Turnir se održao pred početak tamičarske sezone, pa je dobrodošao i kao trenig i provjera spremnosti rukometaša”, kaže Dragan Peštić, direktor Turnira i predsjednik Rukometnog kluba Jedinstvo 2015.\nMeđunarodni rukometni turnir „Trofej Brčko distrikta“ organizovan je po drugi put, uz podršku brojnih sponzora i Vlade Brčko distrikta, piše BDC TV.


Home Vijesti BiH Dunović podržava stav Vlade FBiH za odgađanje imenovanja direktora FUP-a\nPotpredsjednik Federacije Bosne i Hercegovine Milan Dunović podržava stav Vlade FBiH da imenovanje direktora Federalne uprave policije bude odgođeno do imenovanja novog saziva Vlade, saopćeno je iz Dunovićevog kabineta.\n– Poštujući i uvažavajući izborni legitimitet i legalitet Općih izbora 2018. godine te činjenicu da su u toku pregovori o formiranju vlasti u Federaciji Bosne i Hercegovine, u punom kapacitetu izražavam svoju podršku stavu Vlade Federacije Bosne i Hercegovine da se imenovanje direktora Federalne uprave policije odgodi do imenovanja novog saziva Vlade FBiH.\nNaime, smatram da bi imenovanjem direktora Federalne uprave policije na ovakav način unaprijed bila nametnuta ili najblaže prejudicirana nacionalna pripadnost federalnog sastava Vlade Federacije Bosne i Hercegovine, tačnije federalnog ministra unutrašnjih poslova, što bi u konačnici uticalo i na raspored ostalih resora s obzirom na to da je poznato da je Zakonom o unutrašnjim poslovima Federacije Bosne i Hercegovine propisano da direktor policije i ministar ne mogu biti iz istog konstitutivnog naroda, s tim što jedan od njih može biti imenovan iz reda ostalih – naveo je Dunović.\nOn smatra da odgađanje imenovanja direktora neće narušiti funkcionisanje Federalne uprave policije jer je vođenje u punom kapacitetu preuzeo zamjenik direktora.\nStoga Dunović ovakvu odluku o odgađanju imenovanja smatra politički najkorektnijom, kako je naveo.\nPrevious articlePromovirana publikacija ‘Rehabilitacija žrtava torture i nasilja’\nNext article(VIDEO) U Zenici potpisan ugovor o regionalnom vodovodu ‘Plava voda’ vrijedan 50 miliona KM


Bambi: Srbija će biti moćna na Evropskom prvenstvu\nObjavljeno 18.11.2013. u 06h\nFudbalska Srbija ima razloga za verovanje u lepšu budućnost, iako u trenucima vađenja poslednjih mondijalskih viza, nacionalni tim mora da se zadovolji samo ulogom sparing partnera učesnicima predstojeće svetske smotre.\nZoran Tošić, jedan od najiskusnijih i najboljih naših fudbalera i u petak u Dubaiju protiv Rusije primorao nas je da evociramo sećanja na tužne kvalifikacione trenutke, posebno iz meča sa Belgijom i sa žaljenjem konstatujemo da je Srbiji, baš kao što je i Fabio Kapelo rekao – bilo mesto na Mondijalu, piše „Sportski žurnal“.\nTošićeva priča počinje analizom utakmice protiv Rusije:\n– Mislim da smo od kad smo postigli gol, krenuli bolje da igramo, probudili se… ali drugo smo poluvreme malo pali sa snagom. Rusi su me iznenadili, očekivao sam da će da napadnu presingom i istim ritmom, ali su ih verovatno vreme i težak teren sputali pa su se povukli, stajali i čekali kontre.\nSa svim ekipama koje će igrati na Mondijalu, igrali ste ravnopravno, Kapelo je izjavio da je Srbiji mesto na Savetskom prvenstvu, a šta mislite, kako bi naša reprezentacija izgledala u Brazilu?\n– Žao mi je iskreno što sad ne počinju kvalifikacije, ili što nisu počele pre pola godine. Daleko od toga da smo jako ozbiljna reprezentacija, ali kao što nam je i selektor rekao – ne treba sada da se zavaravamo sa ove tri-četiri utakmice jer samo jedna loša može sve da baci pod noge. To je nešto što nas gura napred – svesni smo da ako odigramo slabo – pokazaćemo da to nije to. Zato smo i motivisaniji protiv najozbiljnijih reprezentacija iako uvek takvi treba da budemo, a kako bismo izgledali, teško je reći.\nČinjenica je da kontinuitet u napretku postoji?\n– Evidentno je da smo sve bolji i bolji. Da smo na Mondijalu, sigurno bi se svako od nas još više motivisao, na takvom takmičenju ne možeš sebi da dozvoliš da nisi maksimalno pripremljen. Verujem da ćemo 2016. godine s obzirom da je mnogo lakši put do Evropskog prvenstva, biti prava i ozbiljna reprezentacija – zaključio je Zoran Tošić.\nTagovi:bambi, fudbal, Fudbal, kvalifikacije, Mondijal, reprezentacija, srbija, Svetsko prvenstvo, zoran tosic


Хуманитарна акција Слоге у Нишу | УДРУЖЕНИ СИНДИКАТИ СРБИЈЕ "СЛОГА"\nHome » KAMPANJE » Humanitarna akcija Sloge u Nišu\nNiš 4. oktobar 2016. – Gradski odbor Udruženih sindikata „Sloga“ u Nišu potpisao je danas sporazum sa Klubom samohranih roditelja iz Niša kojim se za samohrane roditelje članove Sloge u tom gradu i najugroženije radnike obezbeđuju humanitarni paketi sa osnovnim životnim namirnicama.\nSporazum su potpisali ispred svojih organizacija, Bratislav Ilić, glavni poverenik Sloge za Niš i Ana Jovanović, predsednica Kluba samohranih roditelja grada Niša.\n„Akcija dodele paketa samohranim roditeljima i ugroženim radnicima je prva akcija koju sprovode zajednički ove dve organizacije, a ovom prilikom moram da istaknem posebnu zahvalnost Uduženju Kluba samohranih roditelja koji su obezbedili sredstva da se ovo realizuje“, rekao je Bratislav Ilić, glavni poverenik Sloge.\nOn je pozvao i druge da pokažu solidarnost i humanost prema svojim najsiromašnijim sugrađanima, jer koliko god neko krio lošu materijalnu i egzistencionalnu situaciju radnika u Srbiji, posebno samohranih roditelja, stvarnost to ipak demantuje i njih ima sve više i više.\nIlić je kazao da će se sada krenuti sa prijavama i pravljenjem spiskova, a prve podele će krenuti već u narednim danima.\nCilj je da pakete pomoći dobiju oni kojima je ona najpotrebnija.\nNAZAD: Željko Veselinović , intervju za „Vranjske“\nNAPRED: Srbija će ponovo biti država radnika!\n4. oktobra 2016. at 20:20\nSvaka cast na ovakvom gestu


Održan Novogodišnji koncert Baletskog studija „Amadeus” – Радио Стил\nOdržan Novogodišnji koncert Baletskog studija „Amadeus”\nPred brojnom publikom u Domu kulture u Kostolcu, 27. decembra održan je tradicionalni Novogodišnji koncert Baletskog studija „Amadeus”.\nBaletski studio „Amadeus”ove godine obeležio je 25 godina rada i postojanja. Za te dve i po decenije postigao je velike rezultate. Na gotovo svim takmičenjima je veoma zapažen po uslađenosti, originalnim idejama i po sjajnim scenskim nastupima. Osnivač i umetnički rukovodilac je Maja Skenderović – Bonić, a sa izdvojenim odeljenjem u Kostolcu nastavu vodi Ana Lukić.\nKoncert je otvoren nastupom baletske grupe, izdvojenog odeljenja u Kostolcu, koreografijom Rim, koju je pripremila Ana Lukić.\n„U Amadeusu je najznačajnije da se deca pravilno razvijaju od najranijeg životnog doba, da sa osmehom na licu napreduju iz dana u dan i što izrastaju u divne i odgovorne ljude”- rekla je Maja Skenderović – Bonić, nosilac Oktobarske nagrade Grada Požarevca i Nagrade za životno delo u baletsko – koreografskom stvaralaštvu.\nZnačajno je napomenuti da Baletski studio „Amadeus” već dve godine nastupa u najpopularnijem serijalu za decu na TV „Pinku” u „Pinkovim zvezdicama”. Specijalan gost na koncertu bila je Emilija Mitrović, koja se takmičila u prošlogodišnjem serijalu popularnog takmičenja.\nTakođe gost na Novogodišnjem koncertu Amadeusa bila je Muzička škola „Stevan Stojanović Mokranjac”, odnosno hor pod dirigentskom palicom Marije Ničić, koji je otpevao duhovnu pesmu „Marijo slavna”.\nTokom večeri smenjivale su se baletske grupe gotovo svih uzrasta od 3 do 15 godina, a publika ih je nagrađivala gromoglasnim aplauzima.


Ravnopravno do cilja na 26. Beogradskom maratonu • Poverenik za zaštitu ravnopravnosti\nRavnopravno do cilja na 26. Beogradskom maratonu\nO nama Vesti Ravnopravno do cilja na 26. Beogradskom maratonu\n„Ravnopravno do cilja” – to je moto pod kojim je i ove godine na Beogradskom maratonu kancelarija Poverenika za zaštitu ravnopravnosti dala podršku diskriminisanim osoboma i društvenim grupama u oblasti sporta.\nPosetioci i posetiteljke 26. Beogradskog maratona imali su priliku da se druže i razgovaraju sa Draženkom Mitrovićem, aktuelnim svetskim rekorderom u bacanju diska u kategoriji F 54, svetskim i evropskim prvakom i vicešampionom Paraolimpijskih igara u Londonu. Učesnicima i učesnicama su podeljeni pokloni, a imali su priliku i da se upoznaju sa radom Poverenika za zaštitu ravnopravnosti i testiraju svoje znanje iz oblasti diskriminacije i ljudskih prava. Akcija „Ravnopravno do cilja” okupila je veliki broj posetilaca, posebno mladih, što predstavlja svojevrsni podstrek za kontinuirani rad na poboljšanju položaja osetljivih društvenih grupa na sportskim manifestacijama.\nU trci zadovoljstva na ovogodišnjem Beogradskom maratonu učestvovalo je više od 200 osoba sa invaliditetom. U maratonskoj trci osobe sa invaliditetom je predstavljao Goran Nikolić iz Kragujevca kome je ovo 18. Maraton u karijeri, a polumaraton je trčao Milan Petrović iz Leskovca, koji je zbog gubitka vida nastupao uz pomoć vodiča.


Dugovanja borskog javnog sektora 3,5 milijarde dinara\nPosted on 22. jula 2017. at 12:15 by Ist Media\nBOR (IST Media, Aleksander Ilić) Predsednik Opštine Bor Aleksandar Milikić sa saradnicima održao je prvu konferenciju za novinare od stupanja na dužnost. Osvrnuo se na aktuelnu situaciju u Boru, na rad lokalnih javnih i javno-komunalnih preduzeća i njihovo poslovanje, kao i o rebalansu budžeta. Dugovanja u javnom sektoru, prema njegovim rečima, iznose 3,5 milijardi dinara.\n“Moramo da promenimo neke navike iz prošlosti, a to su da mi političari donosimo određene odluke, a da ne razgovaramo sa građanima. Nakon ovog rebalansa budžeta ćemo odmah ući u planiranje budžeta za 2018. godinu, a to ćemo raditi tako što ćemo se konsultovati sa ljudima kroz javne rasprave. Kada je reč o radu javnih i javno-komunalnih preduzeća, Vodovod Bor ima gubitak iz prethodnih godina od preko 930 miliona dinara, a Toplana Bor preko milijardu dinara. Nije ovo za neko dizanje panike, ovo već godinama ovako funkcioniše, ali moja je obaveza i obaveza svih nas da realno ukažemo na ovakvo poslovanje. Tražio sam da mi do svakog 15-og u mesecu direktori dostave izveštaj o prihodima, rashodima i obavezama koji su stvoreni”, rekao je predsednik Opštine Bor Aleksandar Milikić.\nPredsednik Milikić je govorio i o radu Opštinske uprave.\n“Opštinska uprava mora biti servis građana. Na neki način moramo sistem da promenimo, da građani nemaju problem da dobiju neku informaciju ili da nekoga čekaju. Svaki sistem čine ljudi, a oni treba da preuzmu odgovornost da sve bude funkcionalnije i brže. Već se vidi, a to sam i hteo, da se aktivira rad inspekcijskih službi i nadzora, jer ne možemo doći u situaciju da imamo, recimo, gradilišta, a da ne znamo ko to radi, parkirane havarisane automobile, a da ne znamo čiji su. Moramo opštinu dovesti u funkciju da se tačno zna ko, šta i gde radi, naglašava predsednik Milikić.\nNa konferenciji za novinare bilo je reči i o raspisivanju konkursa za sport, medije i nevladin sektor, takođe i o izgradnji Evropskog vrtića, problemu Kapije Bora i pasa lutalica, pomoći porodiljama, razgovoru sa predstavnicima kompanije Rakita o novom rudniku, kao i o situaciji u borskom zdravstvenom sistemu.\nPingback: Bor: Dugovanja borskog javnog sektora 3,5 milijarde dinara! - Istočne VESTI


Zelenski: Obezbediti da Rusija nema uspeha u agresiji – Okvir\nZajedno moramo da obezbedimo da Rusija nema uspeha u agresiji na Ukrajinu, bilo vojnoj, bilo ekonomskoj, ili bilo kojoj drugoj, rekao je ukrajinski predsednik Volodimir Zelenski u svom video obraćanju.\n„Zahvalan sam Sjedinjenim Državama što su odobrile novi paket podrške Ukrajini i demokratiji u našem regionu od 40 milijardi dolara. Danas je ovaj paket usvojio Senat SAD. To je manifestacija snažnog liderstva i neophodnog doprinosa našem zajednička odbrana slobode“, rekao je Zelenski.\nZelenski je napomenuo da je u Nemačkoj održan i sastanak ministara finansija, šefova centralnih banaka G7 i predstavnika međunarodnih donatora.\n„Da bismo izdržali rat za slobodu, potrebna nam je brza i dovoljna finansijska podrška. Zato što odbrana Ukrajine znači i njihovu odbranu od novih ratova i kriza koje Rusija može da izazove. Ako uspe u ratu protiv Ukrajine. Zato svi zajedno moramo da radimo na tome da Rusija nema uspeha u agresiji na naše države. Ni vojne, ni ekonomske, ni bilo koje druge“, zaključio je Zelenski.


Centurion (2010) Prolog\nRimske legionare napadaju Pikti i zarobljavaju im generala, a preživeli vojnici kreću u akciju oslobađanja i bega. Naravno, sama priča obećava film sa mnoštvo krvavih scena borbi a verujte nam da će ih biti možda i previše.\nGodina je 117. Rimsko Carstvo proteže se od Egipta do Španije, a na istoku skroz do Crnog mora. Za to vreme, u severnoj Britaniji vladaju nemiri – neustrašivi i divlji Pikti prkose Rimljanima na svakom koraku. Quintus Dias (Fassbender), zajedno sa generalom Virilusom (West) koji predvodi legendarnu Devetu legiju, odlaze se suočiti sa Piktima, pod naredbom da ih sve pobiju i istrebe.\nMeđutim, nakon što ih na nepoznatom terenu sačeka zaseda, a general Virilus bude otet, Quintus će se zajedno sa malom šačicom preživelih legionara suočiti sa opakom ratnicom Etain (Kurilenko), pokušaće da spase generala Virilusa i nekako doći do rimske granice...\nFilm je sa dosta obećavajućom pričom, sa dosta akcionih scena, a konačna realizacija se može dovesti pod pitanje - ipak je to stvar ukusa.\nReziser: Neil Marshall\nUloge: Michael Fassbender, Dominic West, Olga Kurylenko


Orban: Mađarska je „crna ovca“ Evropske unije\nTanjug 6. avgusta 2021. 11:44\nVAŠINGTON – Mađarska je odbila da prihvati ilegalne imigrante tokom migrantske krize 2015. godine i to je bilo „jedino razumno ponašanje“ da bi se odbranili zemlja i njeni građani, rekao je premijer Viktor Orban u intervjuu na konzervativnoj američkoj televiziji, Foks Njuz.\nOdbacujući imigraciju, Budimpešta se usprotivila većini zemalja Evropske unije koje su odlučilje da otvore svoje granice i, navodno, „otvore novo poglavlje svoje istorije, nazivajući ga novim društvom“.\nPrema njegovim rečima, radi se o „posthrišćanskom i postnacionalnom režimu“. „Ne postoji način da se zna da li će ishod toga biti dobar ili loš, ali mislim da je veoma rizično. Svaki narod ima pravo da preuzme taj rizik ili da ga odbaci. Mi Mađari smo odlučili da ne preuzimamo taj rizik“, rekao je Orban.\n„To dolazi od Boga i prirode i svi argumenti su sa nama. Ovo je naša zemlja, ovo su naši ljudi, istorija, jezik, i moramo ih zaštititi. Naravno, ako je neko u nevolji i Mađari su vam najbliži, naravno da ćemo pomoći, ali ulazak u zemlju bez dozvola nije osnovno ljudsko pravo“, rekao je Orban.\nPrema njegovim rečima, ta odluka je bila u osnovi razlog za „oštar napad“ protiv Mađarske i njegov lični ugled je veoma loš, a „Mađarska je tretirana kao crna ovca Evropske unije“.\nPovodom nedavne izjave Džoa Bajdena, da je Orban „totalni siledžija“, mađarski premijer je rekao da je tom izjavom američki predsednik „lično uvredio mađarski narod“, ali pošto je on predsednik SAD, da Mađari moraju biti skromni i puni poštovanja prema predsedniku, ali i da se treba pojasniti da je to što je rekao uvredljivo.\nBilateralne veze između Mađarske i SAD-a su „u osnovi vrlo dobre, posebno u odbrani, ekonomiji i trgovini“, rekao je Orban.\n„Mi gradimo veoma uspešno društvo, ali njegovi temelji su veoma različiti od onoga što su želele mnoge zapadne zemlje. Zapadni liberali to ne mogu da prihvate unutar zapadnih civilizacija, jer postoji nacionalna konzervativna alternativa koja je uspešnija u svakodnevnom životu od liberalnog pogleda na svet“, rekao je Orban.\nPremijer je primetio nedavne političke promene u SAD i Izraelu, i da je Mađarska tamo izgubila „velike pristalice mađarskog hrišćanskog konzervatizma“. Na vlast su došli protivnici, što je „potpuno nova okolnost za Mađarsku“.\nNa temu izbora u Mađarskoj koji su zakazani za sledeće proleće, Orban je rekao da je bio iznenađen što je video „međunarodnu zajednicu koja prihvata koaliciju komunističkih političkih snaga i antisemita koji zajedno nastupaju na izborima“.\nŠto se tiče mogućeg međunarodnog uplitanja u mađarske izbore, Orban je rekao da „nije zabrinut, jer su pripremljeni“.\n„Naravno, međunarodna levica će učiniti sve da promeni vlast u Mađarskoj, spremni smo na to“, rekao je premijer.


► Gradu Beogradu iz budžetskih rezervi još 1,8 miliona evra\nKako je navedeno u obrazloženju odluka, koje su objavljene u Službenom glasniku, ta sredstva se odobravaju zbog nastalih nepredviđenih troškova, koji bi mogli dovesti do ugrožavanja tekuće likvidnosti.\nBudžetske rezerve već godinama predstavljaju svojevrsan izvor sredstava koja se dele za različite namene lokalnim samoupravama uprkos činjenici da svi gradovi i opštine dobijaju sredstva koja su im opredeljena godišnjim budžetom. Na ovaj način se neretko izdvaja dodatni novac i za grad Beograd i to uz različita obrazloženja, naveo je Insajder.\nRanije transfere Beogradu, ali i ostalim gradovima i lokalnim samoupravama, Vlada Srbije je odobravala uz različita obrazloženja. Tako je, na primer, prestonici u februaru ove godine dodeljeno 1,9 miliona evra zbog nepredviđenih troškova u postupku pripreme i donošenja budžeta. Tada je zamenik gradonačelnika Goran Vesić rekao za Insajder da Grad dobio novac za ulaganje u objekte namenjene kulturi.\nVlada je prethodno izdvajala dodatni novac za Beograd uz obrazloženje da je u pitanju "smanjenja obima budžeta lokalne samouprave". To je učinjeno i krajem prošle godine kada je Vlada za 12 opština i gradova, među kojima je bio i Beograd, opredelila 8,3 miliona evra.\nKako je podsetio Insajder, Fiskalni savet je u svom izveštaju iz 2018. naveo da je Vlada u prethodne tri godine iz budžetske rezerve, koju pune svi građani Srbije, za pojedine lokalne budžeta izdvojila ukupno čak 100 miliona evra.\nPrema informacijama Agencije za zaštitu životne sredine, koncentracija čestica je blizu prosečnim vrednostima za ovo doba godine i nema razloga za zabrinutost trenutnim stanjem, saopšeno je...


Brod Sea-Watch 3\nEvropska unija zatražila je od Italije u četvrtak da se uključe u iznalaženje rješenja za migrante koji se nalaze na dobrotvornom brodu 'Sea-Watch' koji je ušao u italijanske vode uprkos zabrani koja je stigla iz Rima.\n"Evropska komisija je usko uključena u koordinaciju sa zemljama članicama na pronalaženju rješenja za relokaciju migranata nakon što se iskrcaju sa broda 'Sea Watch 3'" rekao je komesar za migracijeDimitris Avramopouloskojeg je glasnogovornica EU citirala saopštivši da je rješenje za ljude koji se nalaze na brodu jedino moguće nakon što se iskrcaju.\n"Zbog toga se nadam da će Italija u slučaju ovog incidenta, doprinijeti brzom rješenju za osobe koje se nalaze na brodu."\nNjemački dobrotvorni brod Sea Watch sa četrdeset i dva migranta ušao je u italijanske vode u srijedu, uprkos zabrani koja je stigla iz Rima.\nGlasnogovornik broda je rekao da je kapetan odlučio da usmjeri brod prema italijanskom otoku Lampedusa jer je situacija na brodu "očajnija nego ikada ranije" i da mu je u skladu pomorskog zakona bilo dozvoljeno da u hitnoj situaciju uđe u italijanske vode.\nPrema dekretu koji je odobren u junu, talijansko ministarstvo unutarnjih poslova, na čelu s liderom krajnje desnice Matteom Salvinijem, ima ovlasti odbiti pristup teritorijalnim vodama svim plovilima za koje smatra da predstavljaju rizik za sigurnost ili javni red i kazniti ih.


EnKo je međunarodna organizacija za konsalting, obuku i razvoj načina poslovanja kao i primenu alata specijalizovanih za rešenja sistema menadžmenta koja podižu performanse klijentskih organizacija. EnKo pruža usluge konsaltinga i obuke u sistemima upravljanja kvalitetom, zaštitom životne sredine i sigurnosnim standardima kao što su ISO 9001:2015, ISO 14001:2015, ISO 27001:2013 ISO/TS 16949: 2009 i drugih. EnKo vam može pomoći na putu sa Lean Six Sigma i drugim naprednim sistemima i metodama poboljšanja performansi stručno i uz podršku softverskih rešenja.\nEnKo se specijalizovao za implementaciju standarda kvaliteta, upravljanje životnom sredinom, upravljanje lancem snabdevanja na globalnom tržištu, konsaltingom za bezbednost i sigurnost, kao i za poboljšanje performansi i integrisanu obuku za širok spektar usluga, industrijskih i drugih sektora upravljanja i privređivanja.\nNaši korisnici su lojalni i zadovoljni. EnKo tim čine iskusna stručna lica sa preko 20 godina radnog iskustva na najvišim pozicijama upravljanja u velikim svetskim kompanijama – liderima na svetskom nivou. Naši korisnici usluga ostaju kod nas jer pružamo stručnost za upravljanje poslovanjem koja im je potrebna kako bi poboljšali svoje poslovanje zajedno sa prilagođenim rešenjima neophodnim za prilagođavanje njihovih individualnih potreba.\nEnKo-vo „široko“ iskustvo obuhvata mnogo kompanija u desetinama industrija. Naši konsultanti i treneri su održali operativne, menadžerske i izvršne uloge u nekim od najuspešnijih kompanija na svetu, a svoje iskustvo donose svakim svojim angažovanjem.\nVerujemo da sistemski pristupi poslovnoj izvrsnosti EnKo-a prevazilaze granice industrije. Međutim, mi smo takođe prepoznali da duboko razumevanje određene industrije može biti korisno za određene vrste angažmana. Shodno tome, konsultanti EnKo imaju veliku stručnost u svojoj oblasti i industriji, koja je dostupna svim našim konsultantima i trenerima širom sveta.\nEnKo ima stručnost i mogućnosti u svim industrijama navedenim u nastavku:\nEnKo sa svojim kontaktima i partnerima posluje i održava međunarodnu saradnju u velikom broju zemljama širom sveta kako bi klijentima omogućio pružanje sveobuhvatnih usluga.


TURISTI U JAPANU OD JUNA – SAMO U GRUPAMA - Japanorama\nTURISTI U JAPANU OD JUNA – SAMO U GRUPAMA\n27/05/2022 27/05/2022 / PUTOVANJA\nPosle dvogodišnje pauze, strani turisti će moći da posete Japan, ali samo u organizovanim grupama. Prva grupa doputovaće u Japan 10. juna, a sve grupe će imati obavezu da poseduju čvrsto određen i unapred pripremljen raspored kretanja, kao i da sa njima budu vodiči sa licencom. Individualne turističke posete još neće biti dozvoljene.\nTokom dvogodišnje pandemije virusa Korona u Japanu nije bilo čvrstih restrikcija i mera, a stranci su imali mogućnost da dođu u Japan poslovno, ili ako su upisani u neke od japanskih škola ili univerziteta. Vladine službe su, međutim, čvrsto održavale minimalni broj ulazaka u zemlju, pa se događalo da mnogi stranci, sa odobrenim vizama, čekaju na inostranim aerodromima, da im se dozvoli ulazak u avion za Japan. Ponekad su se takva čekanja otezala i na po nekoliko nedelja. Pre pandemije najveći broj stranih turista dolazio je u Japan iz NR Kine i Južne Koreje.\nSve turističke grupe će biti proveravane, a za neke će biti obavezna potvrda o primljenim vakcinama. Da bi se dobro pripremili, Japanci su sredinom maja odobrili četiri eksperimentalne ture manjeg broja turista iz Australije, Singapura, sa Tajlanda i iz SAD. Ponašanje turista ( australijska grupa, naprimer, ima samo 4 člana ) se pomno prati i na osnovu nekih zaključaka donose nove odluke i mere, koje će biti primenjivane od juna.


Novogodišnji bazar u školi "Vasa Pelagić" u Kotežu postao tradicija - www.lobi-info.rs\nMarija K. 23. decembra 2019., 13:46 5.5k Views\nU osnovnoj školi „Vasa Pelagić“ u Kotežu, već sedam godina tradicionalno se održava Novogodišnji bazar, koji pripremaju učenici škole tokom novembra i decembra na časovima likovne kulture i slobodnim aktivnostima, praveći novogodišnje ukrase i ostalu prazničnu dekoraciju.\nU poslednjoj nedelji pred Novu Godinu organizuje se Bazar na kome se prodaju učeničke rukotvorine. Svako odeljenje uredi štand ispred svoje učionice, učenici formiraju simbolične cene za proizvode i u veseloj atmosferi teče prodaja.\nMame i bake učenika daju poseban doprinos ovoj manifestaciji – bude tu mnogo domaćih kolača, ušećerenih jabuka, krofni, palačinki i drugih delikatesa.\nOve godine Novogodišnji bazar u OŠ „Vasa Pelagić“ održaće se u četvrtak 26. decembra od 18.00 časova.\nNovac prikupljen ovom prilikom svako odeljenje potroši na način kako se učenici dogovore – bilo odlaskom u pozorište ili bioskop, pomoć nekom ko je u nevolji ili nabavku lopti ili nekih drugih nastavnih sredstava.\nKako je najavljeno, ove godine Novogodišnji bazar će svojim programom uveličati i klovn Mića i Deda Mraz, a pozvani su svi roditelji i deca do predškolskog uzrasta.\nOvaj šou kao dodatak bazaru organizovalo je UG Kotež uz podršku donatora.\nRoditelji koji to žele mogu doneti paketiće na kojima je čitko ispisano ime deteta. Paketići će biti stavljeni ispod jelke, a kad Deda Mraz dođe podeliće paketiće i slikati se sa mališanima.\nBazar je veoma posećen ne samo od strane učenika i roditelja već i od ostalih sugrađana, pa vas pozivamo da ove godine i vi posetite bazar u Kotežu.\nPrethodna objava Da li će u novoj godini BusPlus biti zamenjen novim rešenjem\nSledeća objava I leva obala dobila jelku, ali od starih guma i otpada


Foto: Arhiva | Pod lupom UIO BiH trgovina putem brze pošte\nUroš Vukić 25.05.2022 22:00\nSARAJEVO - Inspektori Uprave za indirektno oporezivanje BiH započeli su kontrolu poslovanja pravnih i fizičkih lica koja veliki dio prometa obavljaju putem brze pošte jer su došli do informacija da veliki broj firmi ne prijavljuje sav prihod i da ima i onih koji nisu u sistemu PDV-a, a njihov prihod daleko premašuje 50.000 KM.\nKontrole će se, kako kažu u UIO, sprovoditi na cijelom području Bosne i Hercegovine sve do kraja avgusta.\nKako su istakli, veliki broj obveznika u Bosni i Hercegovini značajan dio svog prometa ostvaruje tako da se roba oglašava i prodaje putem interneta, a za dostavu paketa se koriste usluge brzih pošta.\n"Zatražili smo od Agencije za poštanski saobraćaj podatke o svim operaterima koji se bave dostavljanjem paketa, a onda od tih operatera smo dobili podatke o prometu pravnih i fizičkih lica", rekao je Ratko Kovačević, načelnik Odjeljenja za komunikacije UIO.\nU UIO kažu da su na osnovu ovih inforamcija izvršili analizu i identifikovali lica koja u ovom trenutku nisu obveznici PDV-a, a ostvarili su promet, naplatu za isporučene pošiljke kod svih pošta u BiH, na godišnjem nivou iznad 50.000 KM. Takođe, analiza je pokazala da i oni koji su već registrovani u Upravi za indirektno oporezivanje BiH da su ostvarili znatno veći promet u odnosu na onaj koji su iskazali u svojim PDV prijavama.\n"Ranije, prije desetak dana pozvali smo javno sve koji se time bave da se registruju u sistemu PDV-a ili da isprave svoje PDV prijave jer nam cilj nije bio kažnjavanje i pisanje prekršajnih naloga", rekao je Kovačević.


Obavještenje o održavanju radionice za predstavnike neprofitnih organizacija s područja grada Tuzla - Bolja Tuzla\nObavještenje o održavanju radionice za predstavnike neprofitnih organizacija s područja grada Tuzla\nObavještenje o održavanju radionice za predstavnike neprofitnih organizacija s područja grada Tuzla u svrhu pripreme projekata za apliciranje na Javni poziv za dodjelu finansijskih sredstava iz Budžeta Grada Tuzla u skladu sa LOD metodologijom.\nSlužba za ekonomski razvoj i društvene djelatnosti Grada Tuzla u saradnji sa Udruženjem za razvoj NERDA iz Tuzle, organizuje radionicu na kojoj će biti prezentirana LOD metodologija po kojoj će se u narednom periodu vršiti raspodjela finansijskih sredstava iz Budžeta Grada Tuzla za podršku projektima neprofitnim organizacijama.\nRadionica će se održati u petak, 01.06.2018. godine u periodu od 10:00 do 13:00 sati u prostorijama Međunarodne galerije portreta Tuzla, ul. II Tuzlanske brigade broj 13.\nRadionici, koja će biti interaktivnog karaktera, mogu prisustvovati predstavnici zainteresovanih organizacija civilnog društva (OCD) s područja grada Tuzla i na neposredan način se upoznati sa načinom apliciranja po LOD metodologiji koja će biti primijenjena pri raspodjeli finansijskih sredstava iz Budžeta Grada Tuzla za 2018. godinu. Učesnici radionice imat će priliku da se upoznaju sa načinom pripreme dokumenata koje je potrebno dostaviti uz prijavu za dodjelu finansijskih sredstava (projektni prijedlog, budžet projekta, logički radni okvir i sl.).\nSve detaljnije informacije u vezi sa održavanjem radionice mogu se dobiti u Službi za ekonomski razvoj i društvene djelatnosti Grada Tuzla, putem telefona 035 307-380.


JKP „MEDIANA“: Posle četiri godine čisti se Staro groblje\nPočetak/Društvo/JKP „MEDIANA“: Posle četiri godine čisti se Staro groblje\nRadnici angažovani na projektu javni radovi počeli su sa čišćenjem Starog groblja u Nišu, a radovi u ravnom delu, bez brda prema Goričkoj ulici biće završeni do 15.oktobra.\nNa projektu je angažovano desetak radnika kojima pomažu još pet radnika Sektora „Zelenilo“ JKP „Mediana“. Prema rečima Slobodna Đorđevića, direktora Sektora „Zelenilo“, Staro groblje se detaljnije čisti posle pauze od četiri godine. Radovi se finanisiraju preko Nacionalne službe za zapošljavanje.\nSlobodn Đorđević, direktor Sektora „Zelenilo“\n„Programom je bilo predviđeno da Staro groblje bude očišćeno za mesec dana i radnici su bili na njemu u junu kada je projekat javnih radova krenuo“, kaže Đorđević. „Kako je to bilo premalo vremena da se sve rasčisti, a nije ništa rađeno pune četiri godine, posle sređivanja ostalih grobalja kao što je Vrežinsko, Pantelejsko i Romsko, vratili smo se ponovo na Staro groblje da završimo radove“.\nSlobodan Đorđević dodaje da će u narednih mesec dana biti očišćene staze i prilaze do grobova od kojih se neki od njih sada i ne vide jer su urasli u rastenje koje je visoko i do dva metra.\nProblem se javlja i sa brojem ljudi koji su angažovani na ove javne radove.\n„Javni radovi su raspisani za 14 osoba, ali ih je na terenu desetak“, dodaje Đorđević. „Odaziv i nije bio tako dobar kako smo očekivali, a ima dosta i odustajanja. Ljudi dođu, a onda odu, pa moramo da ih menjamo. Kako su to ljudi bez škole i zanimlanja, pomaže im pet naših radnika koji su konstantno sa njima“, dodaje Đorđević.\nRadnici iz „Zelenila“ rukuju mehanizacijom, režu visko rastenje koje potom ostali radnici izvlače do pristupačnih staza zbog utovara za izvoz sa groblja.\n„Najbolje rešenje bi bilo da naredne godine Staro groblje uđe u sistem redovnog odbržavanja, i da se budžet za „Zelenilo“ poveća, a ne da se smanjuje. U tom slučaju bi to moglo da se dovede u neko pristojno stanje tokom cele godine jer bi smo imali obavezu da redovno održavamo ovaj prsotor“, objašnjava Đorđević.\nStaro groblje u Nišu nije aktivno od 1971. godine, ali se ne zna tačno od kada postoji.Neki od tri hiljade spomenika podignuti su u 18. veku. Već nekoliko decenija se zagovara ideja da groblje postane memorijalni kompleks, ali ona nije realizovana, uglavnom, zbog nedostatka para, a jedan od glavnih problema je i njegovo neredovno održavanje.\nStaro groblje nije u redovnom programu održavanja već se godišnje čisti u sklopu programa javnih radova, u saradnji sa Javnim komunalnim preduzećem „Mediana“.\nČišćenje JKP Mediana staro groblje


Plan i program za predstojeće Zlatiborsko leto - Ozonpress :: internet portal\nE, to je uživanje\nPored pozorišnih predstava, tokom predstojećeg leta u ovom zdanju prikazivaće se i filmovi u bioskopu. Porta hrama Preobraženja Gospodnjeg na Zlatiboru još jedna je lokacija gde će letos biti organizovani kulturni i muzički događaji.\nU kulturnom programu u porti crkve učestvovaće glumci Petar Božović, Nebojša Dugalić, a održaće se i koncert Danice Crnogorčević, književne večeri i besede. Program ”Zlatiborskog kulturnog leta”, kao i prethodnih godina, upotpuniće tradicionalne seoske manifestacije.\nSela Zlatibora nadaleko su čuvena ne samo po lepoti pejzaža i gostoprimljivim domaćinima, već i po manifestacijama koje se tokom cele godine organizuju.\nU Sirogojnu su 12. jula „Petrovdanski dani“, a 2. avgusta u Gostilju „Ilindanski sportski susreti“. Praznik Preobraženja Gospodnjeg, 19. avgust, obeležiće u Rožanstvu manifestacijom „Bez izvora nema vode“, dok se u selu Trnava od 18. do 22. avgusta održava likovna kolonija.\nzeljko damjanovic 06/07/2021 u 21:01 Odgovorite\nPartijski paraziti su unistili lepotu Zlatibora, sad je samo jedno ruglo i nerazumem ljude koji tamo idu umesto prave prirode na Tari,Jahorini,Zlataru.\nEvo ga Ceda Jovanovic se vakconisao sto...\nOnda zakljucujem da ste dosli iz Matrixa...\nPoznato je da u opštini ništa ne rade i...


Štrajkači: Imamo dokaz da su Knežević i Brnabić dobili naš protokol » Opozicionar\nIzvor: Opozicionar\t u 18. jula 2017.\nTotalna obustava rada u kompaniji Fijat Krajsler automobili Srbija, koja je kalendarski ušla u četvrtu nedelju, biće nastavljena i narednih dana.\nKako je najavljeno, tako će biti sve do početka pregovora sa menadžmentom kompanije, uprkos sve većim pritiscima iz Vlade Srbije da štrajk odmah bude prekinut.\nRadnici u kragujevačkoj fabrici danas su se, na podnevnom zboru, aklamativno, uz povike „svi, svi…“, izjasnili za nastavak štrajka do ispunjenja zahteva, vezanih za povećanje zarada sa 38.000 na 50.000 dinara, isplatu dogovorenog bonusa za efikasnost i nadoknada za prevoz u nestandardne radne dane, te reorganizaciju proizvodnje.\nRadnici prve smene prihvatili su i predlog Štrajkačkog odbora da sutra zaposleni u obe radne smene ne ulaze u fabriku, već da se, ispred ulaza „kod Šest topola“, okupe u 10 sati i šetnjom stignu na plato ispred zgrade gradske uprave, gde će da organizuju novi protest. Predviđeno je da gradonačelniku Kragujevca Radomiru Nikoliću predaju nove zahteve za nadležne u Vladi Srbije.\nRukovodstvo Štrajkačkog odbora najavilo je demanti izjave ministra Gorana Kneževića da u Ministarstvo privrede i Vladu Srbije nije stigla verzija protokola za pregovore sa poslodavcem, jer tvrde da su je nadležnima uputili još prošlog petka uveče.\n– Taj protokol nije stigao do Vlade i Ministarstva privrede. Proverio sam jutros: nemamo nikakav predlog protokola od njih. Ali, to ne znači da prekidamo razgovore i da ne želimo da razgovaramo. Spremni smo da razgovaramo, da ih spojimo s poslovodstvom Fijata, i da reše svoje probleme – rekao je danas Knežević beogradskim medijima.\nŠtrajkačke vođe, međutim, kažu da imaju dokaz da je predlog protokola proteklog petka stigao do ministra privrede i premijerke Ane Brnabić, kao i da će ga posredstvom medija pokazati javnosti.\nTim predlogom za privremeni prekid štrajka traži se da Vlada Srbije, kao suvlasnik kragujevačke fabrike, garantuje da će biti ispunjen minimum zahteva, pre svih povećanje zarada i rasterećenje u proizvodnom procesu. Traži se i da Vlada garantuje da će radnici, ukoliko budu nezadovoljni ishodom pregovora, moći odmah da nastave štrajk, a ne da čekaju pet dana od prekida i(li) najave novog protesta, kako to nalaže Zakon o štrajku, kao i da neće da snose posledice zbog obustave rada.\nKnežević je danas rekao da su plate radnika FCA male, da treba da se povećaju i da će se na tome insistirati, ali je naglasio da Vlada Srbije to ne može garantovati. Rukovodstvo Fijata je do sada, prema njegovim rečima, od četiri zahteva prihvatilo dva – u vezi sa organizacijom posla i plaćanjem troškova gradskog prevoza (u nestandardne radne dane). U Štrajkačkom odboru kažu da o tome ne znaju ništa, pošto se menadžmenti te kompanije ni u Torinu, ni u Srbiji ne oglašavaju, dok štrajkači u FCA Srbija i Vlada poslednjih dana „komuniciraju isključivo posredstvom medija“.\nMinistar privrede, pak, tvrdi da nije Vlada pregovarač u rešavanju krize u Fijatu, da ne navija ni za koga, niti je na strani investitora. Ističe, pritom, da bi štrajk trebalo da bude prekinut što pre jer je to u interesu svih, a Vlada Srbije je tu da radnike i poslodavca „dovede za sto“. I štrajkači u FCA Srbija se slažu da bi obustava rada u njihovoj fabrici trebalo da bude što pre okončana, ali da prethodno treba da im ispunjeni postavljeni zahtevi. Poručuju Vladi da prestane da ih plaši otkazima i gašenjem fabrike, u čemu se posebno proslavio šef kabineta premijerke Ane Brnabić, stanoviti Miloš Popović, koji štrajkačima u FCA Srbija uporno prenosi „poruke“ izvršnog direktora Grupacije Fijat Krajsler automobili za Evropi, Afriku i Bliski istok Alfreda Altavila da će da dođe u Kragujevac i počne da otpušta radnike i polako da gasi fabriku. Altavila bi sa tim ciljem, prema informacijama iz kabineta premijerke, u Kragujevac trebalo da stigne danas.\nPismo Altavili: Plate u FCA Srbija tek dva odsto ukupnih troškova fabrike\n– Mi radnici imamo ovu fabriku mnogo više u srcu nego naši rukovodioci i pokrenuli smo se ne da bi je uništili već da je spasemo. Ako fabrika ima poteškoće, spremni smo da radimo dva meseca bez plata, iako su nam džepovi prazni… Jedino što ne prihvatamo jeste to da budemo poniženi – navodi u pismu „drugom čoveku“ Grupacije Fijat Krajsler automobili Alfredu Altavili poverenik fabričkog ogranka UGS „Nezavisnost“ u kragujevačkoj fabrici Zoran Stanić.\nParadoksalna je činjenica, navodi Stanić, da se za plate radnika u FCA Srbija izdvaja manje od dva odsto ukupnih troškova fabrike. „Ako prihvatimo da radimo besplatno, bilans fabrike neće se značajnije promeniti. Takođe se neće promeniti ni ako nam se udvostruče plate“, navodi se u pismu koje je Stanić dostavio Danasu, i dodaje da se svi radnički zahtevi svode na dva – povećanje neto zarada i poštovanje standard Fijata u načinu organizovanja proizvodnje.\nDrekslmajer zabrinut zbog štrajka u Fijatu\nIndustrijski sindikat kompanije Drekslmajer Automotive iz Zrenjanina zabrinut je zbog dužine štrajka u kragujevačkom Fijatu, ali i zbog mogućih posledica, za koje procenjuju da „mogu biti pogubne za sve, ne samo za radnike FCA Srbija, već i za kooperante“. Oni su u dopisu upućenom Ministarstvu privrede naveli da podržavaju mere i napore Vlade Srbije na očuvanju radnih mesta u auto-industriji, te da se zalažu za zajednički cilj koji će dovesti do dolaska novih investitora i proširenja ove grane industrije. „Ovim putem molimo da se nađe rešenje za prekid štrajka i pristupi pregovorima u što kraćem roku“, navodi se u dopisu sindikata Drekslmajera.\nI partije reaguju\nUkoliko Fijat ode iz Srbije, to svakako neće biti zbog plata koje traže radnici, a koje nisu ni blizu nivoa u ostalim fabrikama te kompanije širom sveta, već zbog lažnih obećanja koje je vlast Aleksandra Vučića javno dala, a nikada nije realizovala, saopštila je Demokratska stranka. U saopštenju se od vlasti traži da prekine kampanju u kojoj legitimne zahteve radnika označava kao krivce za situaciju u toj fabrici i ističe da država kao suvlasnik ima obavezu da nađe održivo rešenje. Nažalost, ukazuje DS, aktuelna vlast je više puta obmanula javnost saopštavajući da je dogovorila izvozne kvote „fijata 500L“ za Rusiju, što bi omogućilo veću produktivnost i bolji standard radnika, koji su samo kolateralna šteta nesposobnosti vlade.\nNakon ovog saopštenja oglasila se i Srpska napredna stranka, koja je pozvala DS da objasni građanima zašto nije „ostavila za sobom“ ugovor s Fijatom i zašto nije obezbedila izvoz automobila iz Kragujevca u Rusiju. „Funkcioneri DS-a su poslednji koji bi mogli da diskutuju na temu radnika i radničkih prava osim ako neće da objasne polovini miliona radnika i njihovim porodicama, koje su izbacili na ulicu sprovodeći pljačkaške privatizacije, koliko je ko od njih novca od rasprodaje državne imovine stavio na svoj privatni bankovni račun. Ostaće zabeleženo u srpskoj istoriji da je DS najbahatija, najneodgovornija i najsramnija vlast ikada, koja je jedino bila sposobna da napravi tajkunsko-kriminalno-političku hobotnicu koja je udavila Srbiju i dovela je do bankrota“, navodi se u saopštenju SNS-a.


Lajčak sa šefovima pregovaračkih timova Srbije i Kosova o nastavku dijaloga\nBeta 26. avgusta 2021. 23:15\nSpecijalni predstavnik Evropske unije za dijalog Beograda i Prištine Miroslav Lajčak izjavio je da je danas odvojeno razgovarao sa šefovima pregovaračkih timova Srbije i Kosova, Petrom Petkovićem i Besnikom Bisljimijem.\n„Danas sam imao sadržajne odvojene razgovore sa prvim vicepremijerom Kosova Besnikom Bislimijem i sa direktorom srpske Kancelarije za Kosovo Petrom Petkovićem o pripremama za naredni sastanak u okviru dijaloga, na nivou glavnih pregovarača, početkom septembra“, naveo je Lajčak na Tviteru.\nPetković i Bisljimi su najavljivali da će naredni sastanak biti održan u avgustu, a odlaganje je posledica nemogućnosti pojedinih članova delegacija da dodju u Brisel iz privatnih razloga, navodi Radio slobodna Evropa.\nPrema rečima zvaničnika EU, cilj narednog susreta Petkovića i Bisljimija je i priprema za novu rundu dijaloga na najvišem političkom nivou, predsednika Srbije Aleksandra Vučića i premijera Kosova Aljbina Kurtija. Taj sastanak bi trebalo da bude održan u septembru.\nVučić i Kurti su se dva puta sastali u Briselu, ali su obe runde dijaloga bile neuspešne.


Grad finansijski pomaže parove sa sekundarnim sterilitetom: Izdvaja se 30 miliona dinara\nRepublički fond za zdravstveno osiguranje i Ministarstvo zdravlja svake godine opredeljuju sve više novca za rešavanje ovog pitanja - kaže Radojičić\nGradonačelnik Beograda Zoran Radojičić izjavio je danas da je Grad Beograd ove godine opredelio 30 miliona dinara za finansiranje postupka biomedicinski potpomognutog oplođenja za parove sa sekundarnim sterilitetom, i to za stotinu parova.\n– Prošle godine opredelili smo 28 miliona dinara za finansiranje četvrtog pokušaja vantelesne oplodnje. Tada je 128 parova dobilo mogućnost da iskoristi ovu finansijsku pomoć Grada Beograda. Ove godine pomažemo parovima sa sekundarnim sterilitetom, a to znači da je par već dobio jedno dete na biološki način, a uslov je da je proteklo najmanje četiri godine od ustanovljenog problema sa začećem, te da žena u ovoj kalendarskoj godini nema više od 42 godine starosti – rekao je Radojičić.\nGradonačelnik je istakao da Grad Beograd želi da doprinese rešavanju ovog složenog i važnog problema.\n– Republički fond za zdravstveno osiguranje i Ministarstvo zdravlja svake godine opredeljuju sve više novca za rešavanje ovog pitanja, kada se radi o primarnom sterilitetu – pojasnio je Radojičić.\nGovoreći o spomeniku Mihajlu Pupinu, gradonačelnik je naveo da će spomenik ovom istaknutom srpskom naučniku biti podignut ispred zgrade Elektrotehničkog fakulteta.\nRadojičić održao tribinu sa studentima: Dijalogom do vakcinacije mladih\nTri ustanove socijalne zaštite u Beogradu dobile nova vozila\n– Ovaj spomenik biće postavljen do kraja godine. Dve nedelje pre planiranog roka završili smo i skver Milene Dravić i Gage Nikolića na Vračaru, a usvojili smo i Odluku o postavljanju spomenika Dušku Radoviću, na inicijativu akademika Matije Bećkovića i dečjeg pisca Ljubivoja Ršumovića. Grad Beograd vodi računa o svojoj istoriji i znamenitim ličnostima koje su doprinele razvoju društva u kojem živimo. Zato puno pažnje posvećujemo uređenju trgova, skverova i podizanju spomenika ljudima koji su nas zadužili – zaključio je prvi čovek Beograda.\nParovi sa sekundarnim sterilitetom Zoran Radojičić\nRadojičić: Beograd pomaže parove sa sekundarnim sterilitetom


Stefanović i ministarka unutrašnjih poslova Slovenije o saradnji\nBeta 7. septembra 2017. 18:35\nMinistri unutrašnjih poslova Srbije i Slovenije Nebojša Stefanović i Vesna Gjorkoš Žnidar razgovarali su danas na Brdu kod Kranja o nastavku saradnje i daljoj podršci koju Slovenija pruža Srbiji u procesu evropskih integracija.\nTema razgovora se naročito odnosila na slovenačku podršku Srbiji za Poglavlje 24 – Pravda, sloboda, bezbednost, saopštilo je Ministarstvo unutrašnjih poslova (MUP) Srbije.\n„Razgovarali smo o nastavku saradnje na polju evropskih integracija, kroz zajedničke projekte kojima se pojačavaju kapaciteti pripadnika MUP-a“, rekao je Stefanović.\nStefanović, koji će predsedavati sastankom Komiteta ministara Konvencije o policijskoj saradnji u Jugoistočnoj Evropi, dodao je da je sa slovenačkom koleginicom razgovarao i o medjunarodnoj policijskoj saradnji.\nPrema njegovim rečima, tema razgovora bio je nastavak zajedničkih projekata i jačanje veza stručnjaka policija dveju zemalja.\n„Važno je da se nastavi saradnja koja će dovesti do unapredjenja rada policijskih službenika i njihove efikasnosti u suprostavljanju organizovanom kriminalu drugim vidovima ugrožavanja bezbednosti gradjana“, istakao je on.\nStefanović je danas na Brdu kod Kranja razgovarao sa direktorom Ženevskog centra za demokratsku kontrolu oružanih snaga (DCAF) Tomasom Greberom o projektima podrške MUP-u Srbije, naročito u upravljanju granicom, ali i svim drugim projektima koji mogu da doprinesu podizanju efikasnosti, dodaje se u saopštenju.\nMinistar unutrašnjih poslova Srbije izrazio je očekivanje da će dobra saradnja sa DCAF-om biti nastavljena i u narednim godinama kroz Konvenciju policijske saradnje u Jugoistočnoj Evropi, ali i drugim projektima.


Pomoćnica gradonačelnika za vanprivredu Milica Golubović, koja ujedno koordinira saradnjom Grada Pirota i Kancelarije za javna ulaganja Vlade Srbije, izjavila je danas medijima da se završava projektna dokumentacija za veoma važan posao rekonstrukcije Opšte bolnice Pirot a da će uskoro biti odobren od strane Kancelarije i novac za realizaciju prve faze rekonstrukcije.\nGradonačelnik Pirota mr Vladan Vasić kazao je Pirotskim vestima da razmišlja o tome da li će se kandidovati za gradonačelnika na predstojećim izborima naredne godine. Vasić kaže da će konačnu odluku o eventualnoj kandidaturi doneti do Nove godine, nakon što dobro razmisli, konsultuje se sa svojim saradnicima, porodicom. Ono što je sigurno, kaže Vasić, jeste da će Koalicija za Pirot sigurno imati dobrog kandidata koji će imati šta da ponudi građanima za naredni četvorogodišnji mandat.\n“Olimpijski trening sa Vojvođanskom bankom” sutra na Belom trgu\nU sredu 9. oktobra sa početkom u 12 časova, na Trgu pirotskih ratnika – Beli trg, održaće se „Olimpijski trening sa Vojvođanskom bankom“, pod pokroviteljstvom Olimpijskog komiteta Srbije, uz učešće Grada i sportskih klubova. Tema događaja je promocija olimpizma i olimpijskih vrednosti među decom osnovnoškolskog uzrasta kroz nadmetanje u različitim sportovima. Sadržaj „Olimpijskog treninga“ osmišljen je tako da se deca kroz pet stanica koje simbolizuju pet olimpijskih krugova upoznaju i oprobaju u različitim sportovima, rekao je na današnjojkonferenciji za novinare Bojan Ranđelović, pomoćnik gradonačelnika za vanprivredu.\nDo 13. oktobra održava se Dečija nedelja pod sloganom “Da pravo svako – dete uživa lako”. Ove godine, Dečija nedelja obeležava značajan jubilej, 30 godina Konvencije Ujedinjenih nacija (UN) o pravima deteta, najznačajnijeg međunarodnog dokumenta u oblasti ljudskih prava koji se tiče deteta, kao i najšire prihvaćenog pravnog instrumenta za zaštitu ljudskih prava.\nOve godine za Fond za razvoj poljoprivrede iz Budžeta grada Pirota izdvojeno je oko pedeset osam miliona dinara, a od tog iznosa za direktne subvencije poljoprivrednim gazdinstvima namenjeno je pedeset četiri. Prema rečima Gorana Popovića, pomoćnika gradonačelnika za poljprivredu realizacija budžeta Fonda je veoma dobra, kao i prethodnih godina, i do sada je kroz subvencije isplaćeno oko trideset osam miliona dinara za ukupno osamsto četiri korisnika.\nPoslednju informaciju o Skloništu koje je, sada već davne 2013. godine, izgrađeno u dvorištu Osnovne škole “Vuk Karadžić” objavili smo početkom 2016. godine kada je na sednici Skupštine opštine Pirot doneta odluka da se Sklonište do oktobra 2016. da na upravljanje Sportskom centru.\nStrana 13 od 192